open-index/open-wikipedia-markdown huggingface dataset:
叠驮驮

**叠驮驮**，貤叫**叠罗汉**，是一种游戏、体育活动或者表演形式，由最少两個人拿身体驮起来，各式各样，一般是马戏团特技表演、啦啦队表演、舞蹈表演、电视综艺节目里向会得出现。一般性，体重较重、力气较大、背较宽个人立勒下头，拿体重较轻个人托起来。

## 相关条目
*叠人塔
*穆塞朗加
法尔斯山

**法尔斯山**（），来勒荷兰南部个林堡省，附近个城市就是伊名字个来源法尔斯（Vaals），海拔322.7米，是欧洲区荷兰个最高点，也是荷兰、德国、比利时三国边界个交点。
凯尔米斯

**凯尔米斯**（），法语名字**拉卡拉米讷**（），是比利时瓦隆大区列日省韦尔维耶区一隻言话便利市镇，通行德语。伊东北面同德国接壤，顶北面是荷比德三国个交界点法尔斯山，通行德语，是比利时德语社群搭仔东比利时个一部分，人口11,061人（2018年）。作为一隻言话便利市镇，凯尔米斯市政部门为法语使用者提供法语服务。
殷行街道

**殷行街道**是中国上海市杨浦区个一隻街道办事处，来勒杨浦区东北部，面积9.52平方公里，户籍人口14.54万人。因为整隻地区个主干道是中原路、部分工人新村个名字叫中原，故咾貤叫**中原地区**，简称**中原**。

殷行街道所在地来勒1217年隶属嘉定县，明朝个辰光设置殷行镇。1724年划畀宝山县。清朝乾隆年间先后来勒箇埭设置殷行厂、殷行乡。1927年，伊划畀上海特别市，成立殷行区。1960年10月份，箇埭是吴淞区殷行路街道。1964年4月份，吴淞区搭仔殷行路街道撤销，地方划畀杨浦区。1980年，吴淞区恢复，1984年5月，此地又划畀吴淞区，同年9月份再次划畀杨浦区。1985年4月份，殷行街道设立。

箇埭本来有条河浜叫中原河，西接虬江北连黄浦江；1990年代初，时任上海市市长个朱镕基宣布开发中原地区，拿河填没脱，开辟成中原路。街道里向主要新村有开鲁新村、工农新村、殷行新村、国和新村、市光新村、民星新村、水电新村、包岭新村，主要道路有中原路、包头路、殷行路、开鲁路、市光路、国和路等。

## 参考
殷行区

**殷行区**是中华民国上海特别市已撤销个一隻市辖区，东到黄浦江，南到引翔区，西到江湾区，北到吴淞区，面积30.27平方公里。中華民国27年（1938年），殷行区撤销哉，整体划进市中心区哉。

## 参考
塑性力学

**塑性力学**是固体力学个一隻分支，研究塑性材料来勒外力、温度、形变个作用下头个表现。

## 同连续介质力学个关系
定海路街道

**定海路街道**是中国上海市杨浦区个一隻街道办事处，来勒杨浦区东南部，面积6.25平方公里，户籍人口9.10万人（2008年）。辖区里向有上海市区唯一个封闭式内陆岛复兴岛。
鸡头米

**鸡头米**，学名**芡**（学名：**'），貤叫**芡实**，是[[睡莲科]]**芡属'''个唯一一种植物，是水生植物。鸡头米磨成“芡粉”以後好拿来勾芡稠一稠。

## 参考
琫貝烏・法勃拉搭博

**琫貝烏・法勃拉搭博**（，，），也翻譯成工**庞佩乌·法布拉**、**庞培・法布拉**、**琫貝烏・法勃拉**，是加泰羅尼亞語文學家，爲佢扗居加泰羅尼亞語个現代規範化方面个傑出領頭工作，畀人認作「加泰羅尼亞語个思想領袖」。

作家寫着：「法勃拉是我伲當代頂重要个加泰羅尼亞人，因爲佢是箇個時代箇個國家唯一一个擔自家投入實現某種公共咾普遍个目標-{个}-人，並且拿明確咾嘸可爭議个方法擔目標達成爻。」

## 著作

法勃拉先生整理加泰羅尼亞語个生活成果交關多咾邪氣重要。佢嘗試賦予加泰羅尼亞語本生應有个介然个賣相、介然个表達能力咾介然个政治社會功能，弗再受幾個世紀以來个文化政治拋棄搭仔屈服扗其他語言下底。攏共來講，就是要擔佢發展成工有文化个、現代个、有用个、好滿足當代社會交流需要个、咾好適應科學搭思想表達个語言。

扗1902年搬場到毕尔巴鄂後个辰光，佢編寫爻《加泰羅尼亞語語法》（1912，）。扗居巴达洛纳个辰光，加泰羅尼亞研究院公佈爻《正字法規範》（1913，），基本丄是佢个作品，反映爻《前進》雜誌團體維護个正字法規範，箇套正字法是佢指導編纂个《正字法詞典》（1917，）个基礎。1918年，法勃拉替加泰羅尼亞研究院出版爻《加泰羅尼亞語語法》（），研究院擔佢當官方標準。佢還得編寫爻《加泰羅尼亞語語法中級教程》（），由加泰羅尼亞教育保護協會在1918年出版。

扗居巴达洛纳个辰光，琫貝烏・法勃拉編寫爻佢頂重要咾有名氣个作品：《加泰羅尼亞語通用詞典》（）。

## 致敬
交關場許、機構、活動用法勃拉个名頭。扗加泰羅尼亞有數不清个路、廣場咾大道用箇个語文學家个名字取名。巴塞罗那扗1980年命名个琫貝烏・法勃拉大道是隻例子，箇條路扗居格拉西亞區个la Salut，琫貝烏・法勃拉生扗箇盪咾小辰光扗居長大个。扗搿拉西亞區里丄還有得爲仔1982搭1993年法勃拉節造个兩座紀念碑，一座扗勒率勃斯廣場、還有座扗居格拉西亞小花園。根據2021年个公開數據庫，在加泰羅尼亞有超過260條街道咾廣場紀念琫貝烏・法勃拉大先生。

来勒巴达洛纳市，法勃拉曾住将近30年。1934年1月28号，巴达洛纳市议会授予伊巴达洛纳市金质奖章，表彰伊来勒语言方面个工作、才华、伊个公民美德搭仔伊对箇座城市个热爱。

琫貝烏・法勃拉作爲語文學部七個創始人之一，加泰羅尼亞研究院也擔幾搭場許對佢致敬。譬方講，琫貝烏・法勃拉空間（）從加泰羅尼亞研究院个檔案裏丄收集搭箇個大先生有關系个材料來展示，爲仔反映法勃拉先生搭研究所个聯繫咾佢對加泰羅尼亞語言个寶貴貢獻，里丄還有个琫貝烏・法勃拉館藏（），有得1535份印刷資料个收藏。加泰羅尼亞研究所个部門擔亨八冷打箇星資料分類整理爻。

## 參考
哈同

**哈同**（，），19世纪末、20世纪初上海一位犹太裔房地产大亨。

## 生平
1851年6月份，哈同出生勒奧斯曼帝國巴格达城一家贫穷个犹太人家庭里向，原名סאלח חרדון（Sileh Hardoon）。1856年，伊一家门搬到印度孟买，加入英国籍，来勒大卫·沙逊资助个慈善学堂里向读书。1872年，伊一家头到香港，第二年转到上海，来勒沙逊洋行做生活，做收租员搭仔守门人个生活。1886年，伊同一名中法混血，信佛教个罗迦陵结婚。箇後头，哈同个生活赛过是踏勒火箭丄，来勒房地产领域伊展现出经营天才，1887年做上海法租界公董局董事，1898年又改做上海公共租界工部局董事。1901年，哈同脱离沙逊洋行，独立创办哈同洋行，专营房地产。

哈同来勒开发经营"上海个第五大道"——南京路个辰光邪气成功，出资60万两白银用铁黎木铺设部分南京路，弗仅提高知名度，更让南京路丄个房子价钿涨唻莫牢牢。箇末哈同就成上海滩一大富人哉。

1904年，伊来勒静安寺路购地300亩，花仔70万两银元造上海最大个私人花园爱俪园（哈同花园），造个是典型个中国式园林。哈同夫妇热衷中国古典文化，还来勒园里向开办仓圣明智大学，侧重中国古代文字、古董搭仔典章制度。两家头还来勒杭州西湖个孤山平湖秋月附近用养子罗友良个名义买仔大片土地，1919年造仔园林建筑“罗苑”。1927年，国民革命军拿罗苑當第二十六军政治部留守处。1928年，国立艺术院成立，花仔1银元租赁罗苑当校址。乃朝是平湖秋月景点个一部分。

哈同夫妇呒没亲生囡，哈同领养仔11名外国孤儿，罗迦陵领养仔9名中国孤儿。1931年6月19号，哈同来勒爱俪园病故，留下来高达一亿七千二百万元或$150,000,000个巨额遗产，遗产税就高达1800万元。1941年，罗迦陵也走脱，必过因为夫妇二人留下来个遗嘱有弗小出入，引发哈同遗产案。1954年，中共政府征用爱俪园个地造仔中苏友好大厦（乃朝上海展览中心）。

## 参考文献
加泰羅尼亞共和左翼

**加泰羅尼亞共和左翼**（，ERC），一般性就叫**共和左翼**，是扗居1931年3月19号成立个加泰羅尼亞政黨，佢个意识形态是加泰罗尼亚民族主义、左翼民族主义、社会民主主义、共和主义，总部设勒巴塞罗那。

現在辰光，箇個原本个名字只用扗加泰罗尼亚地區个組織，扗整個有三隻組織：除脫加泰羅尼亞个ERC，還有得伐倫西亞个伐倫西亞共和左翼（ERPV）咾巴利阿里群岛个ERIB。

佢个後生家部門是共和青年，機關報是《民族左翼》雜誌。

## 外部链接
*官方网站
共和青年

**共和左翼青年（共和青年）**（）是自治个後生家政治組織，搭政黨共和左翼關聯，扗居活動。2018年4月份之前有幾隻名頭：**加泰羅尼亞共和左翼青年**、**巴利阿里群岛共和左翼青年**咾**伐倫西亞共和左翼青年**。佢个主張是讓以加泰羅尼亞語地區用社會主義、女权主义、共和制、反法西斯主義搭生態主義个意识形态獨立建國。
鞭子香肠

**鞭子香肠**，音译有得**夫匯得**（、），一种香腸，是加泰羅尼亞个典型喫食。

Fuet个字面意思是鞭，形容佢个長、細、韌、軟个特點，一般性长里向30到50公分，直径有2到4公分，通常一根重三两（150克）到六两（300克）。做法是拿精猪肉搭切碎个烟肉擔黑胡椒搭鹽醃製，再塞到豬小肠裏向个；一般性擺扗許个辰光，发酵个菌會得扗表面形成白个一層，幫佢增加香味道。

每個場許个微氣候搭醃幾許辰光是弗同地方个夫匯得味道兩樣个因素，譬方做香腸个腸幾許厚會得影響佢要醃幾許辰光咾達到頂好个味道。夫匯得个一種名字（意思是“樣品”）就是指拿下來嚐味道阿對个頭一段。

## 参考
两

**两**，是东亚传统度量衡个质量单位，汉朝之前已经出现，传到日本、朝鲜半岛、越南等地，实际质量每個朝代侪弗一样，各個地方亦各自有所变化。传统个1斤等于16两，故咾有成语“半斤八两”。

## 现状
* 中國大陸：一兩是50克。十兩是一斤，故咾一斤是500克。
* 金門馬祖：十六分之一市斤，也就是32.5克。
* 香港澳門：十六分之一司馬斤，也就是37.799克。貴金屬买卖用个是“金衡兩（tael troy）”，也就是37.429克。
* 新加坡巴扎：一两是11⁄3盎司，等於十六分之一斤，即37.7994 克。
* 台灣街市：一兩是37.5克。十六兩是一斤，故咾一斤是600克。

## 参考
半马苏河公园

**半马苏河公园**是来勒中华人民共和国上海市普陀区苏州河岸线个几块绿地，分一期搭仔二期建设。一期由1号公园、2号公园、3号公园、云岭公园四個公园组成，东到大渡河路光复西路路口，西到真北路，总面积35公顷。二期工程来勒真光路桥西侧，西到上海贸易学校，面积4.6公顷。一期跟二期當中并弗连勒一道，當中隔了只苏州河深隧云岭西综合设施施工区域。

公园个名字“苏河”指个就是苏州河，正好普陀区境内个苏州河岸线长21公里，正好是半程马拉松个路程，故咾伊名字里向有得“半马”箇两個字。

2023年1月28号，半马苏河公园揭幕。2024年2月份，半马苏河公园（岸线公园二期）對外开放。

## 参考
彩虹湾公园

**彩虹湾公园**，老底子叫**虹湾绿地**，是上海市虹口区北部一座小型城市公园，服务周边个彩虹湾动迁房、保障房社区。公园来勒虹湾路东端终点、铁路北杨线跟南何线交汇处，占地面积1.67公顷，2017年底造好开放。2023年，又来勒公园南面造了隻**彩虹湾双拥园**。

2023年，箇家公园评为江湾镇街道个“新江湾十景”之一。

## 公园特色
彩虹湾公园原址是上海第二纺织机械厂，工厂荒废脱以后部分用来造变电站。公园是上海市园林设计院设计个，特色是“低影响开发”，基本保留原有地形，弱化人工干预；变电站原位保留，通过绿化尽量遮没脱，降低伊个景观影响。公园设计运用“海绵城市”理念，勒景观湖边设置雨水花园，目的是滞留调蓄雨水，公园个路也采用透水路面进行铺装。景观湖北面设有亲水栈道，勒垃湖面常水位下头一米，游客好近距离勒水里向走来走去。

公园里向种有2000多平米个粉黛乱子草，是上海较早种迭种植物个城市公园之一，每年9到11月份个“粉色花海”吸引游客。


彩虹湾公园 03.jpg|公园景观湖
彩虹湾公园 04.jpg|景观湖里向个荷花
彩虹湾公园 01.jpg|彩虹湾双拥园


## 参考
祇园

**祇园**（）来勒日本京都府京都市东山区，是京都代表性个风景区，是八坂神社门前个地区。伊个名字是从祇园精舍里向来个。

## 附近
*八坂神社（祇园神社）
*祇园甲部
*祇园东

## 外部链接

*京都祇園觀光案內
岚山（京都市）

**嵐山**（）是一座来勒日本京都府京都市个山搭仔旅游景区，海拔有382米横里。岚山”箇隻地名本来专指右岸、京都市西京区个岚山地区，而河对过、右京区个地方叫嵯峨野。必过箇几年，弗少观光导览资料侪叫桂川丄个渡月桥为中心个地方是岚山哉。

## 外部链接

* 京都嵐山保勝會 
* 嵐山なび
嵐山

**岚山**可以指：
*岚山区：中国山东省日照市个市辖区；
*岚山头街道：中国山东省日照市岚山区下头个街道；
*岚山镇：中国江苏省徐州市睢宁县下头个镇；
*岚山（京都市）：日本京都府京都市个风景区。
碧云国际社区

**碧云国际社区**，貤叫**碧云社区**，是来勒中华人民共和国上海市浦东新区金桥镇金桥经济技术开发区个一隻住宅区。有交关外国人住勒里向，比例超过6成，故咾也叫“小联合国”。伊西起云山路，东到金桥路，北至杨高中路，南至锦绣东路，社区面积2.5平方公里，里向有19隻小区，1993年获批建设。

## 参考
新虹桥国际医学中心

**上海新虹桥国际医学中心**是中華人民共和國上海市閔行區一個医疗产业园区，来勒虹桥商务区个西虹桥商务区里向，占地面积1500亩，2010年3月份启动，2012年3月30号开工。到2020年8月份，新虹桥国际医学中心已经有11家医院入駐。

## 参考
1986年

## 大事记
*3月21号，中国宣布暂停大气层核试验。
*4月26号。苏联乌克兰个切尔诺贝利核电厂发生切尔诺贝利核事故。
爱思儿童公园

**爱思儿童公园**，貤叫**海伦儿童公园**，是中华人民共和国上海市虹口区一隻公园，也是上海目前唯一一隻儿童公园。1953年6月1号，公园正式对外开放。1995年，爱思旅行用品公司投资改造箇隻公园。2001年底，因上海轨道交通4号线建设，公园关脱哉。2015年6月1号，公园恢復开放。

## 参考
四川北路公园

**四川北路公园**是一座来勒中国上海市虹口区四川北路街道四川北路1428号个绿地公园，2002年1月份动工，同年9月份造好开放，占地4.2万平方米。公园个东北角隔开虹口港是爱思儿童公园。公园是开放式绿地，全天24小时免费开放。

## 公园设施
### 中共四大纪念馆

中共四大纪念馆来勒四川北路公园中央，2011年动工，2012年9月7号开馆。四大纪念馆跟中共一大、二大纪念馆一道是国家5A级旅游景区。

### 海派文化中心
海派文化中心来勒中共四大纪念馆建筑里向，由纪念馆运营，名义丄是独立个展览馆，2017年6月15号开放，是上海第一座叫“海派文化”个展览馆。

### 地下停车场
来勒公园地底下头，面积约15000平方米，有306隻车位。箇隻停车场畀上海市第一人民医院职工错峰共享停车。

## 參考资料
苏州轨道交通8号线

**苏州轨道交通8号线**是中国江苏省苏州市一条轨道交通线路。伊从苏州高新区西津桥站开始，到工业园区个新平街站，全长36.84公里，设站29座，跟3号线形成组合环线。

## 历史
2018年8月14号，国家发改委批复《苏州市城市轨道交通第三期建设规划（2018～2023年）》，同意建设8号线。

2019年9月30号，8号线开工，预计2024年9月份完工。

2023年12月13号，8号线全线洞通。

2024年1月24号，8号线车站站名确定。

2024年8月24号，8号线工程顺利通过竣工验收。

2024年9月8号，经市委市政府批准，8号线来勒9月10号开通运营。

2024年9月10号上半天10点钟，8号线正式开通运营。

## 参考资料
上海市第一人民医院

**上海市第一人民医院**（**上海交通大学附属第一人民医院**、**上海市红十字医院**），简称**市一医院**或**第一人民医院**，由上海申康医院发展中心领导。原址是天主教**公济医院**，1864年创建，曾经由上海公共租界工部局管理。乃朝全院夯吧啷当有两隻院区：北院区来勒虹口区武进路85号，南院区来勒松江区新松江路650号。

## 参考

## 外部链接
*
Domo君

**Domo君**（），是日本放送协会（NHK）个一隻官方吉祥物。伊个形象是隻有黑颜色钮扣样子个双眼搭仔张口尖牙个毛茸茸个棕色怪物，1998年头一趟出现勒电视當中。

## 参见
* 魔法娜娜咪

## 外部链接
* Domo君博物館 
* Domo君家族介紹網站
KBS第3广播（1980年）

**KBS第3广播**（朝鲜语：KBS 제3라디오）是韩国放送公社个一隻曾经存在个广播频道，前身是东洋广播公司个广播频道，1980年11月份成立，月底跟咾东洋广播公司一道畀合併进韩国放送公社里向，1981年9月7号，频道停播，併进KBS第2广播哉。

## 关联项目
*KBS第2广播
*KBS第3广播
吉祥物

**吉祥物**，指吉祥个象征用个物事，一般没完整个人类外观特色，一定程度丄好加强营销个效果。

## 参考
NHK（分清爽）

**NHK**可以指：
*传媒机构日本放送协会（**N**ippon **H**ōsō **K**yōkai）个简称
*野崎–桧山–岸反应（**N**ozaki-**H**iyama-**K**ishi reaction），简称“NHK反应”
*（）个首字母缩写
*同大家一道创造党：日本一家申请破产个政党，曾用名包括弗付NHK收视费党、NHK党咾啥个。
上海广播电视台新闻综合频道

**上海广播电视台新闻综合频道**，简称**上视新闻综合频道**，是上海电视台个第一隻频道，1958年10月1号开播个。乃朝箇隻频道由上海广播电视台下属机构SMG融媒体中心拥有，必过伊坚持使用“上海电视台”呼号。箇隻频道个节目收视率、市场占有率来勒上海地区排勒前头，官方称伊是全国综合实力最强个地面频道之一，是上海搭仔周边观众了解上海、关注上海个首选。

## 参考

## 外部链接
*新闻综合频道来勒看看新闻网丄个网页
中央广播电视总台欧洲拉美地区语言节目中心

**中央广播电视总台欧洲拉美地区语言节目中心**，简称**总台欧拉中心**，是中央广播电视总台内设机构，2019年7月24号成立，主要负责除西班牙语、法语、俄语外个欧洲搭仔拉丁美洲言话对外宣传节目个制作，管理中国国际广播电台个欧洲搭仔拉丁美洲语言频率。

## 机构设置
根据《关于成立中央广播电视总台欧洲拉美地区语言节目中心的决定》等有关规定，中央广播电视总台欧洲拉美地区语言节目中心设置17隻正处级内设机构：
### 内设机构
* 综合部
* 策划采编部
* 融媒体制作部
* 德语部
* 意大利语部
* 世界语部
* 葡萄牙語部
* 希腊语部
* 捷克语部
* 塞尔维亚语部
* 罗马尼亚语部
* 阿尔巴尼亚语部
* 保加利亚语部
* 匈牙利语部
* 波兰语部
* 克罗地亚语部
* 乌克兰语部

## 参考资料
中央广播电视总台民族语言节目中心

**中央广播电视总台民族语言节目中心**是中国国家媒体中央广播电视总台个一隻下属机构，也是中央媒体中唯一个民族语言类单设机构，2019年7月18号成立，主要负责中国少数民族语言节目个制作，下头设置14隻处级部门搭仔2個二级事业部。

## 主任

* 刘晓龙（2020.1-）

## 参考资料
中央广播电视总台军事节目中心

**中央广播电视总台军事节目中心**，简称**总台军事节目中心**，2019年11月9号成立，是中央广播电视总台内设机构。

## 主管频道
* 中国中央电视台国防军事频道

## 历任领导
; 中央广播电视总台军事节目中心筹备组召集人
* 刘智力（2019年6月—2019年11月）

; 中央广播电视总台军事节目中心主任
* 刘智力（2019年11月—2022年8月）
* 何新宇（2022年9月至今）

## 参见
*中央广播电视总台
*中国中央电视台
*中国中央电视台国防军事频道

## 参考
中央广播电视总台农业农村节目中心

**中央广播电视总台农业农村节目中心**，简称**总台农业农村节目中心**，是中央广播电视总台内设机构，2019年11月9号成立。

## 主管频道（频率）
* 中国中央电视台农业农村频道
* 中央人民广播电台中国乡村之声

## 历任领导
; 中央广播电视总台农业农村节目中心筹备组召集人
* 张国飞（2019年6月－2019年11月）

; 中央广播电视总台农业农村节目中心副主任
* 张国飞（2019年11月-2021年12月）
*王晓斌（2021年12月-至今）

## 参考文献

## 参见
*中央广播电视总台
** 中国中央电视台
*** 中国中央电视台农业农村频道
** 中央人民广播电台
*** 中央人民广播电台中国乡村之声
*中华人民共和国农业农村部
** 中国农业电影电视中心
德国之声电视台

**德国之声电视台**（DW-TV）是德国对外公共广播机构德国之声（，简称DW）个电视频道个总称，总部垃拉德国首都柏林，1993年4月1号开播。

## 参考
德国公共广播联盟

**德国广播电视联合会**（，缩写：），貤翻译成**德国公共广播联盟**，简称**德广联**，是德国公共广播机构组成个合作组织，1950年8月5号成立，乃朝由九個州立广播公司联合组成。德国广播电视联合会个主要资金来源是电视费。

## 外部链接

* 德國公共廣播聯盟官方网站
与大家一起创造党

**与大家一起创造党**（），是一個日本政党，2013年成立，曾用名包括**弗付NHK收视费党**（）、**NHK党**（）咾啥个，主要政治主张是：修改、废除日本广播协会（NHK）强制向老百姓征收收视费个制度。

2024年1月份，议员弗支持党首大津绫香咾，隻党呒办法来勒期限之前交出代表名单，国家党派个资格失脱哉。2024年3月14号，伊欠仔11亿日圆个债，申请破产。

## 参考

## 外部链接
*
*NHKから国民を守る党  （官方博客）
SMG融媒体中心

**SMG融媒体中心**，全称**上海广播电视台融媒体中心**，前身是**SMG电视新闻中心**（英语：SMGNEWS），是乃朝中华人民共和国国内电视新闻采编、制作、播出量最大个新闻机构之一，也是最具实力个电视新闻机构之一。

SMG融媒体中心个前身SMG电视新闻中心是上海广播电视台来勒2005年12月份整合东方卫视、上海电视台新闻综合频道搭仔上海东方电视台娱乐频道个新闻资源组建个。2016年6月7号，上海电视台进一步整合看看新闻网、上海外语频道个新闻资源，成立SMG融媒体中心。现在，中心每天向东方卫视、新闻综合频道、看看新闻网、上海外语频道（ICS）提供各式新闻、评论、法治、社教专题节目，还同时负责新闻综合频道个频道运营。
土耳其广播电视公司

**土耳其广播电视公司**（），是土耳其个国营广播电台搭仔电视台，国际广播呼号叫“土耳其之声”。

## 外部链接
*土耳其广播电视公司 
*土耳其之声中文网 
*
朝鲜中央电视台

**朝鲜中央电视台**（；；英文缩写：**KCTV**）是朝鲜个国营电视台，总部来勒平壤，1963年3月3号开播。1974年7月份，朝鲜中央电视台开始放彩色电视，是全朝鲜半岛顶早播出彩色电视节目个电视台。
## 参考

## 外部链接

*
上海金桥经济技术开发区

**上海金桥经济技术开发区**，来勒上海市浦东新区中部，是浦东新区隻类乡级行政单位，也是中华人民共和国个国家级经济技术开发区，前身是**金桥出口加工区**，1990年经国务院批准建立个，规划面积27.38平方公里，分成金桥北区搭仔南区两部分，北区规划面积18.48平方公里，南区规划面积8.9平方公里。2010年，南汇区撤销，併进浦东新区，金桥开发区个面积从27.38平方公里一记头拓展到67.79平方公里，新增南汇工业园区、浦东空港工业园区（机场镇临空产业园区、川沙镇工业小区、祝桥空港工业区、老港化工工业区）。

2013年7月17号，**金桥出口加工区**改成乃朝“**金桥经济技术开发区**”箇隻名字。2015年3月1号，金桥经济技术开发区正式纳入上海自贸区范围里向。2018年11月19号，国务院批复金桥出口加工区（南区）整合优化成金桥综合保税区。2019年11月15号，金桥出口加工区（南区）通過驗收，正式升级成金桥综合保税区。2020年4月21号，金桥综合保税区正式挂牌。

## 参考
大桥街道（上海市）

**大桥街道**是中国上海市杨浦区个一隻街道办事处，来勒杨浦区南部，1991年9月份成立个，面积4.41平方公里，户籍人口11.4万人（2008年）。伊个名字是从杨浦大桥来个，浦西段引桥就来勒箇隻街道境内。
分离主义

**分离主义**（，），指个是主张从更大个群体當中分离开来个文化、民族、部落、宗教、种族、政府或者性别分离个做法。分离主义通常指个是完全个政治分离，目标是从现存个主权国家當中分离出一部分领土建立自家独立个国家，只是寻求更大自治权个团体一般性弗算分离主义者。也有人拿分离主义帮宗教隔离、种族隔离、性别隔离等同起来，必过有争议。

## 参考
四平路街道

**四平路街道**，中国上海市杨浦区个一隻街道办事处，来勒杨浦区西面，东起杨树浦港，对过是控江路街道；南到控江路同江浦路街道接壤；西至大连路、大连西路，贴隔壁是虹口区。面积2.64平方公里，户籍人口9.7万人（2021年）。街道办事处来勒锦西路69号。

## 参考
琼姬墩站

**琼姬墩站**（工程名**中塘公园站**），垃拉中華人民共和國江苏省苏州市苏州工业园区，是苏州轨道交通6号线搭苏州轨道交通8号线个换乘站。车站也来勒星湖街方向预留仔第三条换乘线路个站台，具体规划待定。车站6号线部分来勒2024年6月29号启用，8号线部分来勒2024年9月10号启用。车站高头本来是中塘公园，乃朝公园变工地哉，施工结束以後会得恢复个。

## 车站装饰
车站整体装饰是金颜色个，吊顶里向有交关小射灯，意思是“繁星点缀”，目的是表现出苏城繁华。站厅里向还有隻叫“咫尺泽国”个艺术空间，用水鸟、蜻蜓、芦苇荡咾啥个元素表现出园区开发前个水乡风光。

## 综合开发
车站三线站体围起来个空间规划用作综合开发。项目总占地面积44300平方米，地下总建筑面积26472平方米，地下一层是商店，地下二层设有150隻停车位。车站周边还设有公交车站、公共脚踏车借还处、电瓶车停车场咾啥个接驳交通设施。箇隻项目目的是解决车站周边现存居民区多必过缺少生活配套设施个问题，乘枪势里还保留地面公园个景观功能。

## 参考
中华地图学社

**中华地图学社有限公司**，是1975年个辰光勒垃上海成立个出版社，1985年搬到上海市普陀区武宁路419号上海市测绘院大院。2002年成为独立个出版社。乃朝是中国地图出版社子公司，主要出版学术专业类地图、实用参考类地图、华东地区个地图、港澳台科技类图书。

1974年，地图出版社老早用“中华地图学社”个名字出版谭其骧《中国历史地图集》第八册。1975年中华地图学社成立仔么，陆续出版发行《中国历史地图集》个其他分册，还出版《中华人民共和国恶性肿瘤地图集》《中国血吸虫病地图集》咾啥个地图集。

## 参考
中国地图出版集团

**中国地图出版集团**，工商登记个名字是**中国地图出版社**，简称**中图集团**，是2010年由中华人民共和国国务院出资，中华人民共和国自然资源部直属个公司集团。

## 下属出版社

乃朝，中国地图出版集团有下头箇些出版社子公司：
* 测绘出版社（中国地图出版社个副牌）
* 中华地图学社有限公司（加挂国家测绘地理信息局上海地图制印管理处牌子。1975年，中华地图学社来勒上海成立，2002年成为独立个出版社发行地图咾啥个）

## 参考

## 外部链接
* 中国地图出版集团
贯通运营

**贯通运营**（），来源是日语里向个“”，指个是弗同铁路业者或者铁道线路个列车开到其他铁道线路丄去个一种运行方式，一般性是客运列车来勒用。直通运行个方式好减少乘客换乘个次数、提高客运效率，必过一条线发生问题个影响会得扩大。
上海农场

**光明食品集团上海农场有限公司**，老底子叫**上海市上海农场**，简称**上海农场**，是上海市国有企业光明食品个农场。伊是上海市人民政府来勒江苏省盐城市大丰区东北部围垦黄海滩涂出个农场，除开海边，别个地方侪畀大丰区围起来。伊个注册地勒垃上海市静安区共和新路3088弄3号1103室。伊公安业务属于静安区，必过科教文卫领域属于宝山区。

## 历史
上海农场个前身是1950年3月份个辰光由上海市长陈毅创立个“垦区生产管理局”。1952年8月份，垦管局改名叫上海市上海农场管理局（简称农场局），1956年又叫地方国营上海农场，工作业务受上海市公安局领导，是上海市劳改犯个主要改造教育场所。1964年停收劳改犯，改成功刑满释放留场就业人员做生活个地方。1968年10月月份开始，上海农场先后安置6000多名上海知识青年。1974年4月份，伊名字改成功“上海市上海农场”。1983年，上海农场里向拆出隻川东农场。

2014年初，按照光明食品集团个要求，原川东农场、原海丰农场先后帮上海农场实施行政归并，成立新个上海市上海农场。2018年完成公司制改制，现在主要以企业模式运营，承担经济开发、社区管理职能。

## 参考

## 外部链接
*
世界贸易中心（2001年后）

**世界贸易中心**（），简称**世贸中心**、**纽约世贸**、**WTC**，是垃拉美国纽约市曼哈顿下城个建筑群，取代个是原先个9·11袭击事件當中畀撞断脱个原世界贸易中心。原址上有4座已经竣工个摩天楼，有1座为咾纪念9·11袭击中个遇难者而设置个九一一国家纪念博物馆，1隻叫自由公园个高架公园搭仔1座交通枢纽。箇當中，104层高个世界贸易中心一号大楼会得变成功新建筑群个主楼，成为西半球最高个建筑。

## 外部链接
* 世界贸易中心 
* 世界贸易中心
梅山铁矿

**梅山铁矿**来勒江苏省南京市雨花台区西善桥街道，是中国最大个地下铁矿，是梅山矿业公司个铁矿。梅山铁矿搭仔伊母公司所在地梅山街道因为曾长期划畀上海管理，成为一块准飞地，再加上铁矿个职工大多来自上海，故咾箇埭亦叫“小上海”。

为咾解决上海钢厂个生铁供应问题，1960年代，中华人民共和国来勒南京建设铁矿石开采基地。由冶金部鞍山设计研究院设计，1965年开始建设，1975年投产。2000年个辰光，伊是宝钢集团上海梅山公司个全资子公司梅山矿业公司。

梅山铁矿曾经畀南京提供2/3个生活煤气供应。2014年就开始讲上海梅山钢铁股份有限公司要搬迁搬脱，一直到2018年11月30号夜里向，宝钢股份发布公告，争取来勒2023年前关停梅山铁矿，2028年前，拿钢铁冶炼产能迁出南京。

## 参考
天平车辆段

**天平车辆段**来勒苏州市吴中区木渎镇天平村，是苏州轨道交通1号线个车辆段。地块呈狭长个方形，东西阔约300m，南北长约900m。箇隻车辆段用个是尽头式运用库搭仔联合车库，布局是纵列式个。箇隻车辆段弗定期会得向公众开放参观。

## 参考资料
杭州市第二水源千岛湖配水工程

**杭州市第二水源千岛湖配水工程**是中华人民共和国浙江省杭州市一项水利工程。箇隻工程通过输水隧洞，拿千岛湖个水送到余杭区个闲林水库里向，畀杭州城区供水，2014年开工，2019年完工。嘉兴市也来勒箇隻工程个基础丄从闲林水库修仔输水隧道畀嘉兴市供水。
SUN电视台

**株式会社SUN电视**（，），貤叫**SUN电视台**（），**SUN电视**（），是日本一家播送范围是兵库县个无线电视台，1969年5月1号开播，总部来勒神户市神户站前JUST广场，来勒东京都、大阪市、姬路市设有支社，来勒兵库县个丰冈市、丹波市、洲本市搭仔福冈县福冈市设有据点。SUN电视台是独立UHF电视台，弗属于任何联播网，呼号是JOUH-DTV。

## 参考

## 外部链接

* SUN电视台官方网站
富士电视台

**株式会社富士电视**（，），貤叫**富士电视台**（），简称**富士电视**（）、**CX**，是日本一家播送范围是关东地方个无线电视台，1959年3月1号开播，是富士电视网（FNN）搭仔富士电视网（FNS）两隻联播网个核心局。

## 参考

## 外部链接

*  
** 富士電視台企業網站  
*  富士產經傳媒集團
路窝站

**路窝站**来勒徐州市铜山区，是徐州地铁1号线1期工程个西面隻终点站，设有2隻出入口。

## 车站结构
路窝站是地上二层高架式双侧式车站，站台设勒地面二楼，地面一楼是站厅层。
### 楼层分布

## 参考资料
昆山市轨道交通投资发展

**昆山市轨道交通投资发展有限公司**2009年9月25号成立，股东是昆山交通发展控股集团有限公司，负责中华人民共和国江苏省昆山市境内上海轨道交通11号线北段个建设，工程全长6公里，东起安亭站，西到昆山花桥站，拢总有兆丰路站、光明路站、花桥站3座高架车站。

## 参考资料

## 外部链接
*
南斜步站

**南斜步站**是苏州轨道交通6号线个地下岛式车站，来勒江苏省苏州市工业园区，2024年6月29号启用。

## 运营模式
因位通苏嘉甬铁路苏州东站还来勒造，桑田岛站个折返线还弗能用，6号线暂时来勒本站拆成功两段运营，新区火车站来个列车来勒北斜步站开进反向轨道并来勒箇站折返，箇站到桑田岛站之间单线双向运营，乘客需要来勒箇埭进行同台换乘。

## 参考资料
虞山（常熟）

**虞山**是江苏省常熟市个一座山，海拔263米。虞山古名乌目山，来勒常熟古城区个西北部，从西北向东南延伸6.5公里，一脚伸进古城墙，跟古城融为一体，也就是所谓个“十里青山半入城”。
天荟

**天荟**（），来勒中華人民共和國上海市闵行区莘庄镇地铁莘庄站上头，是包括写字楼、商场、酒店、住宅个上盖综合体，由新鸿基地产、上海城开(集团)有限公司、闵行城投咾啥一道投资组建个上海莘天置业有限公司負責开发。2014年6月26号开工。

天荟项目会得分成三期进行。一期是住宅、二期是商业办公搭酒店项目；“大三期”是综合项目，包括对地铁、铁路莘庄站北广场交通设施搭仔其他基础设施个建设改造工程。一期住宅项目来勒2022年建成交付，二期T18塔楼来勒2023年初封顶，商办部分计划勒2024年完工。三期主体涉铁路工程来勒2022年11月份开工，预计工期3年半：枢纽部分会得来勒2025年运行通车，2028年会得全部造好交付运营。

## 布局
天荟项目好拆成东西两部分：西面是零售、商住、酒店项目、交通枢纽搭仔多种公共设施，来勒南广场有三栋商务总面积5万平方米个办公楼搭仔1栋面积2万平方米个酒店；东面是商品房，叫悦麓，包括4幢40层高个住房、3幢12层高个楼房搭仔5座6层高个豪宅。天荟还打破莘庄站南北交通畀铁路隔开个局面，来勒项目个三楼设有拿南北广场连起来个空中平台（设计方叫伊公民广场）。

## 参考资料

## 外部链接

*
*
*
低站台门

**低站台门**，貤叫**半高屏蔽门**、**站台闸门**、**月台闸门**咾啥个，指个是装勒地铁站、火车站或者巴士站站台边缘，拿行车个轨道区帮站台候车区隔开来个，设有跟列车门相对应个、好多极控制开关个连续屏障，一般性高度小于2米。高于2米个叫高站台门。
高站台门

**高站台门**，貤叫**全高屏蔽门**、**月台幕门**咾啥个，指个是装勒地铁站、火车站个站台边丄，拿行车个轨道区帮站台候车区隔开来个，设有跟列车门相对应个、好多极控制开关个连续屏障，一般性高度大于2米。小于2米个叫低站台门。
台风贝碧嘉（2024年）

**台风贝碧嘉**（，国际编号：**2413**，联合台风警报中心：**WP142024**）是2024年太平洋台风季第13隻畀机构命名个台风。“贝碧嘉”箇隻名字是澳门提供个，是一种澳门特色牛奶布丁，是澳门葡国餐厅常见个一种特色甜品。

台风贝碧嘉登陸上海个辰光接近巔峰强度，按照中国国家气象中心个资料搭仔登陸个强度，伊打破4906“Gloria”个记录，成为1949年以来登陆上海个最强台风，更是唯一一個强台风强度登陆上海个热带气旋。只过去三日天，热带风暴普拉桑登陸上海，是有气象记录以来头一趟三天里向有两隻台风登陸上海。

## 发展过程
9月6号，马绍尔群岛附近海域生成一隻热带气旋，美国海军研究实验室叫伊95W。

9月9号上半天10点30分，联合台风警报中心拿评级提升为“高”，对伊发布热带气旋形成警报。夜里向8点钟，日本气象厅拿伊升格成热带低压。

9月10号凌晨2点钟，日本气象厅对伊发布大风警报；乘枪势里，台灣中央氣象署拿伊升格成熱帶低氣壓，编号TD14。上半天8点钟，香港天文台拿伊升格成热带低压。上半天11点钟，联合台风警报中心拿伊升格成热带低压，编号14W。夜里向8点钟，日本气象厅拿伊升格成热带风暴，国际编号2413，命名“贝碧嘉”；同一辰光，香港天文台拿伊升格成热带风暴，台灣中央氣象署拿伊升格成輕度颱風。

9月11号凌晨2点钟，联合台风警报中心拿伊升格成热带风暴。上半天8点钟，联合台风警报中心对伊降格到热带低压；而日本气象厅拿伊升格成强热带风暴。下半天2点钟，联合台风警报中心再度拿伊升格成热带风暴。夜里向8点钟，香港天文台对渠升格成强热带风暴。

9月13号上半天8点钟，日本气象厅对伊降格到热带风暴。

9月14号上半天8点钟，日本气象厅再拿伊升格到强热带风暴。夜里向8点钟，联合台风警报中心拿伊升格成台风。

9月15号凌晨2点钟，日本气象厅搭仔香港天文台侪认为伊升格到台风；台灣中央氣象署对伊升格到中度颱風。

9月16号上半天7点30分，中国国家气象中心表示贝碧嘉来勒上海市浦东新区临港新城沿海登陆，登陆个辰光中心附近最大风力14级（42米/秒），中心最低气压955百帕，超越4906号台风“Gloria”成为1949年以来登陆上海个最强台风。

## 影响
### 中國大陸

:中国国家气象中心發布个最高台风预警信号：

#### 浙江省
9月12号，浙江省防汛指挥部启动海上防台风应急响应。13号12点钟，浙江省海上防台风应急响应调整成防台风Ⅳ级应急响应，18点再调整到Ⅲ级。14号18点，台风应急响应提升到Ⅱ级。15号14点，浙江海事局启动浙北海域Ⅰ级防台应急响应。15号21点，浙江省防指拿防台风应急响应提升到Ⅱ级，要求受影响严重个地区自家看情况提级响应，必要个辰光采取“五停”措施。

受台风天气影响，浙江省内部分景区关脱，沿海客运航线侪停航哉。另外原定9月16号开渔个东海海域也因为台风延期哉。到9月14号20点，浙江沿海所有客运航线侪停运哉，紧急撤离5.3万名海岛旅客，海边个所有跟水相关个工程项目侪停工哉，1396名施工作业人员完成撤离，4000多艘船回港避风。

#### 江苏省

:江苏省气象台發布个最高台风预警信号：
受台风天气影响，江苏海事局来勒9月14号10点30分启动防台风Ⅲ级响应，9月15号12点钟开始所有渡船、旅游客船停运。江苏省教育厅也发布通知，必要个辰光要求果断停课、停止户外集体活动。

苏州市来勒9月15号18点到16号取消所有客运班线、旅游包车，公交车从15号21点暂停运行，全市所有通航水域20点开始全面停航。全市外卖服务9月16号1点钟开始暂停，高速公路2点30分起临时封闭。16号13点，苏通大桥、沪苏通大桥、苏州湾大桥、阳澄湖大桥、太湖大桥搭仔苏州全市所有个快速路侪封闭脱。太湖（无锡）湖区封航，無錫境内个铁路、机场部分班次取消。常州公交从9月15号21点开始停运，16号0点钟开始对高速、高架、地面道路采取交通管制。

9月16号13点21分，江苏昆山周市镇萧林路横泾路路口条10千伏线路受台风影响落勒地丄向，路过箇里个两個居民触电倒地，呒没抢救转来。

#### 上海市

:上海中心气象台發布个最高台风预警信号：
:下头四個区个气象台發布个最高台风预警信号：（浦东新区、奉贤区、金山区、崇明区）
9月15号14点钟，上海市气象局拿台风应急响应提升到Ⅰ级，沪陕高速上海长江大桥段、上海绕城高速（五洲大道到沪奉高速、牡丹江路到蕰川路）、沪奉高速（周浦收费站到上海绕城立交）、申嘉湖高速（浦东机场到嘉闵高架）、沪金高速（沈海高速立交到海湾收费站）、沪芦高速（申嘉湖高速立交到东海大桥收费站）、同济高架路全线从18点开始交通管制，限速每小时60公里，禁止大型车辆开；20点开始东海大桥、上海长江大桥关脱，挺下来个高速限速每小时40公里，禁止大型车辆行驶；22时开始侪部封闭管控哉，除开应急车辆侪弗让开。上海其他高速公路、城市快速路、其他高架道路，黄浦江越江大桥咾啥个貤实施临时限速管制，禁止大型车辆行驶。上海市公安、交管部门提醒市民台风期间“非必要不外出”。

受台风天气影响，上海迪士尼度假区内的上海迪士尼乐园、迪士尼小镇、星愿公园来勒9月15号17:00就提早关脱哉，9月16号全天闭园。进出上海个部分航班搭仔铁路列车取消。上海部分轨道交通线路停運。上海旅游节个两场花车巡展活动取消。9月15号20点开始，浦东机场、虹桥机场所有航班取消。夜里向22点开始，外卖平台集体停止服务，是上海头一趟因天气原因暂停外卖服务。截至9月16号0点钟，上海全市已转移安置41.4万多人，疏散避风船舶811艘次，當中崇明区全区避险转移人员9318人。9月16号1点钟开始，上海市境内所有高速公路实施封闭管控。

9月16号上半天7点30分，中国国家气象中心表示贝碧嘉来勒上海市浦东新区临港新城沿海登陆，登陆个辰光中心附近最大风力14级（42米/秒），中心最低气压955百帕，超越4906“Gloria”成为1949年以来登陆上海个最强台风。上海市东部南部沿海地区出现大到暴雨，部分地区停电，绿化树木倒下来拿交通堵牢，拿电线掐断脱，拿方棚压唻坏脱。

9月16号中午12点钟，台风“贝碧嘉”中心离开上海市，下半天浦东机场、虹桥机场逐步恢复通行，地铁部分线路逐步恢复运营。下半天14点钟，各大外卖平台陆续恢复外卖服务。16:30开始，摆渡航线逐步复航。18:20开始，上海地铁全线恢复运营。截止9月16号12点钟，上海市暂呒没人员死亡个报告，必过有1人受傷。

#### 安徽省
:安徽省气象台發布个最高台风预警信号：

#### 河南省
生怕台风“贝碧嘉”进仔河南以後会得带来强烈个风雨天气，9月18号开封市、新乡市中小学搭幼儿园停课一天。

### 日本
:當地發布个最高風力警報：
鹿兒島縣奄美市有得毛7,240户家庭停电。

## 参考
上海旅游节

**上海旅游节**（），是中华人民共和国上海市一项主题是都市旅游个定期大型文化活动。前身是1990年10月6号创办个**上海黄浦旅游节**。箇隻旅游节庆开创中国大陆举办旅游节个先例，每年举行一次。1993年，伊畀国家旅游局列进全国40隻节庆活动里向。现在上海旅游节来勒每年九月份第一隻礼拜六开始，举办廿多天。

## 参考

## 外部链接
* 上海旅游节庆官方网站
喉音唱法

**喉音唱法**（），指个是一种用喉咙发声个唱歌方式。伊广泛运用泛音，唱歌个辰光会得同时唱出几条旋律，必过伊並弗完全是泛音唱法。乃朝提到喉音唱法，有得蒙古、图瓦搭中国个呼麦搭仔撒丁岛个男高音歌唱。

## 参考
阳澄湖东站

**阳澄湖东站**，工程名叫**渔家灯火站**，是苏州轨道交通11号线一個地下岛式站头中间站，来勒中国江苏省苏州市昆山市巴城镇前进西路环城西路路口地底下头，2023年6月24号开通运营个。
## 参考资料
彭浦镇

**彭浦镇**，是中华人民共和国上海市静安区下头一隻乡镇级行政单位。彭浦镇面积7.88平方公里，户籍人口9.88万人（2008年）。

## 歷史
彭浦箇隻名字从當地个河浜彭越浦来个。宋元年间，吴淞江受到霸王潮个影响，老百姓造庙来镇水灾，拿汉初大将彭越當神来供拉，取名彭王庙，河浜也就叫彭越浦。

清道光十三年（1833年），清朝设彭浦厂，向灾民赈灾施粥。宣统三年（1910年），彭浦改成乡。1928年，彭浦乡从宝山县划畀上海特别市，改成功彭浦区，後些来再改成功乡、公社、镇咾啥个，先后算上海特别市、沪北区、宝山县、北郊区、闸北区、静安区下头。

## 参考
自动卖票机

**自动卖票机**，貤叫**自动售票机**（，简称：），是卖车票个自动售货机，部分机器也好畀储值卡充钞票。用自动售票机个辰光完全靠自家，弗涉及卖票员，买票个人只需要来勒拿纸钿或者铅葫芦摆进付钞票个口里向就好卖着票。部分快餐店为咾省脱收银员个人工费，也会得用自动售票机卖餐券。
自动售货机

**自动售货机**，貤叫**自动贩卖机**，是借由现金模块/非现金模块跟顾客交易个自动化机器。一般性，自动售货机里向卖个物事有饮料，零食，泡面咾啥个，也有可能卖洋伞、口罩、盆栽、内衣咾啥个。新一代个**智能售货机**也好卖鲜榨个橙汁、现做个咖啡咾啥个，还增加云端、电子支付、人脸识别、静脉认证咾啥个多种新科技元素。
锦江乐园

**锦江乐园**是一座来勒上海市闵行区梅陇镇虹梅路201号个游乐场，总面积11.3万平方米，职工约莫300名，是锦江国际集团下头个，地址是虹梅路201号。箇家乐园1984年开始造，1985年开放，是1949年以来上海造个第一家大型游乐场所。

2002年，伊造仔座108米高个摩天轮，叫“上海大转盘”，建成个辰光是“中国第一高、世界第三高”个摩天轮。

2014年4月28号，錦江樂園士林夜市開業，夏天个工作日15点-22点，双休及节假日11点-22点开业。

2025年1月19号，锦江乐园宣布1月26号正式闭园改造，要改造成“哈利波特”主题乐园，预计2027年复业。

## 附近交通
* 上海轨道交通1号线锦江乐园站
* 梅陇汽车站

## 参考

## 外部链接
* 上海锦江乐园欢迎您
* 上海锦江乐园官方微博
国家会展中心站（上海）

**国家会展中心站**，来勒上海市青浦区徐泾镇诸光路国家会展中心，2010年3月16号是2号线**徐泾东站**启用个日脚，17号线**诸光路站**则来勒2017年12月30号启用。2024年9月21号，箇两站合併哉。未来13号线西延伸段会得拿迭站当成终点站，必过13号线车站开通前，本站标识是出站换乘车站。

本站贴隔壁就是国家会展中心，故咾當国家会展中心举办进博会咾啥个博览会个辰光，往往会得出现较大个客流。

## 参考内容
中国国际进口博览会

**中国国际进口博览会**（**China International Import Expo**，简称**进博会**、**CIIE**）是中华人民共和国上海市举办个年度博览会，由中华人民共和国商务部、上海市人民政府联合主办。根据官方介绍，进博会是“坚定支持贸易自由化搭仔经济全球化、主动向世界开放市场个重大举措”，是中国国家级四大展会之一，2018年举办仔头一届。

## 参考资料
西渡街道

**西渡街道**是中华人民共和国上海市奉贤区下头一隻街道办事处，来勒奉贤区北部，东面是奉贤区金汇镇，南面是金海街道、奉浦街道，西接庄行镇，北濒黄浦江，江对岸是闵行区江川路街道。面积28.77平方公里，户籍人口5万人，2015年11月30号批复，2015年12月19号正式挂牌成立，是奉贤区历史丄第一隻行政区划意义丄个街道。街道办事处来勒西闸公路1276-1278号（原南桥镇西渡社区办事处驻地）。

## 名称由来
西渡，是“西渡口”个简称，亦名“敏航渡”。因为老个横泾港东面隻普渡庙前、横泾港西面隻秦皇驰道边侪有畀行人等摆渡个方亭，故咾分别叫“东渡口”、“西渡口”。旧址来勒今朝个西闵线客轮渡边浪向。

## 历史沿革
西渡口本来是南汇县太平乡插花地，民国22年（1933年），划畀奉贤县，算第九区个。慢交第九区合併进第一区，成仔“西渡乡”。1949年5月份，奉贤县解放，西渡乡算南桥区，下头14隻村。1957年9月份，撤区并乡，西渡乡并入萧塘乡。1959年9月，改萧塘人民公社，1984年政社分设，复改萧塘乡。1994年撤乡建镇，萧塘乡更名**西渡镇**。镇人民政府来勒萧塘。镇境东面是白庙港，对岸是金汇镇、齐贤镇，西面边界是竹港，对岸是邬桥镇，南面是江海镇、上海市工业综合开发区，北面黄浦江。2000年2月份，陈湾村、公谊村划畀上海市工业综合开发区。2003年，西渡镇并入南桥镇。2015年11月30号，上海市人民政府批复同意以原南桥镇西渡社区办事处管辖范围设立西渡街道办事处，街道办事处行政区域范围为：东到金汇港搭仔南桥镇北新村、五宅村、益民村村界，南到发展村、金港村、益民村村界，西至南竹港，北至黄浦江。2015年12月19号，西渡街道正式挂牌成立。

## 行政区划
西渡街道下头有10隻居委会，8隻村委会：鸿宝第一社区居委会、鸿宝第二社区居委会、鸿宝第三社区居委会、水闸居委会、闸园社区居委会、浦江居委会、新南社区居委会、水岸社区居委会、文怡社区居委会、金都居委会、发展村村委会、灯塔村村委会、南渡村村委会、金港村村委会、益民村村委会、关港村村委会、北新村村委会、五宅村村委会。

## 参考资料
朝鲜中央广播电视委员会

**朝鲜中央广播电视委员会**（ ），也称为**朝鲜中央广播公司**（)，是朝鲜个国有媒体，总部来勒平壤直辖市牡丹峰区域战胜洞，是亚太广播联盟个成员之一。

## 参考资料
定边路站

**定边路站**来勒中华人民共和国上海市嘉定区真新街道定边路铜川路路口，是上海地铁14号线个车站。14号线早期规划里向，箇站叫“**曹安公路站**”，位置来勒现在个西面，上海市江桥批发市场里向，必过市商务委认为江桥市场对于蔬菜保供弗可或缺，拿隻提案否决脱，弗得弗向东搬到迭头，代价是拿车站上头隻部分造好个东方汽配城拆脱。

2022年3月23号到31号，因为新型冠状病毒疫情防控，箇站变成功临时终点站。

## 参考

## 外部链接

*上海地铁—定边路站车站信息
铜川路水产市场

**铜川路水产市场**，老底子上海顶大个水产市场，来勒上海市普陀区铜川路曹杨路路口，1996年10月份由新长征集团晋园实业有限公司造个，市场占地面积14000平方米，建筑面积8000平方米，有400隻摊位，50间门面房。2016年10月31号，铜川路水产市场关脱哉，原址改造成隻叫“明日光谷”个真如绿廊开放式公共绿地，原来个商贩弗少跟咾搬去宝山个江杨水产市场（大江杨）、江阳水产市场（小江阳）搭仔浦东个凌海国际市场哉。

## 参考
九龙湖站（徐州地铁）

**九龙湖站**来勒徐州市鼓楼区，是徐州地铁2号线个一座地下岛式车站，有4隻出入口。

## 参考资料
彭城广场站

**彭城广场站**来勒徐州市鼓楼区淮海西路地下头，是徐州地铁1号线、2号线换乘车站，有15隻出入口。

## 车站结构
彭城广场站个1号线车站是地下四层岛式车站，2号线车站是地下三层岛式车站，地下二层是站厅层。
### 楼层分布

## 参考
国家会展中心（上海）

**国家会展中心（上海）**，貤叫**“四叶草”**，来勒中華人民共和國上海市虹桥商务区，由中华人民共和国商务部搭仔上海市人民政府联合建设，2014年12月31号竣工。

## 参考
长寿路街道（上海市）

**长寿路街道**是上海市普陀区南部个一隻街道办事处，1991年由原先个胶州路街道、普陀路街道合併成立个。管辖范围包括苏州河南岸个普陀区搭仔北岸由曹杨路、中山北路、光新路、苏州河围起来个地方。面积4.02平方公里，户籍人口9.73万人（2019年）。

## 行政区划
长寿路街道下辖：绿洲城市花园居委会、澳门路居委会、陕北居委会、正红里居委会、梅山苑居委会、长鸿居委会、长寿新村第三居委会、长寿新村第四居委会、九茂居委会、世纪之门居委会、合德里居委会、永定新村居委会、叶家宅居委会、锦绣里居委会、武宁新村第一居委会、武宁新村第二居委会、安全里居委会、普雄路居委会、谈家渡居委会、芙蓉花苑居委会、地方天园居委会、玉佛城居委会、上海知音苑居委会、武宁小城居委会、半岛花园居委会、秋水云庐居委会、河滨围城居委会、圣骊澳门苑居委会、苏堤春晓居委会、新湖明珠城第一居委会、逸流公寓居会会、大上海城市花园居委会、泰欣嘉园居委会、上青佳园居委会、梅芳里居委会、新湖明珠城第二居委会

## 参考文献
台风普拉桑（2024年）

**台风普拉桑**（，国际编号：**2414**，联合台风警报中心：**WP152024**）是2024年太平洋台风季第14隻畀机构命名个台风。“普拉桑”箇隻名字是马来西亚提供个，指个是东南亚一种广受欢迎个甜美多汁个水果普拉桑，是头一趟使用，替代个是2018年对中国造成严重破坏个温比亚。台风普拉桑登陆3天前，台风贝碧嘉刚登陸上海。

## 发展过程
9月14号，北马里亚纳群岛南南西方海域生成一隻热带气旋，美国海军研究实验室叫伊97W。

9月15号下半天2点钟，日本氣象廳拿伊升格成熱帶低氣壓，發布烈風警報。同時，聯合颱風警報中心拿评级提升为「中」，台灣中央氣象署將其升格為熱帶低氣壓，給予編號TD16。晚上8時，日本氣象廳將其升格為熱帶風暴，給予國際編號2414，並命名「普拉桑」。同時，香港天文台將其升格為熱帶低氣壓，台灣中央氣象署將其升格為輕度颱風。

9月16号凌晨4点钟，聯合颱風警報中心拿评级提升为「高」，並對其發佈熱帶氣旋形成警報。

9月17号凌晨2点钟，聯合颱風警報中心直接拿伊升格為熱帶風暴。上午8時，香港天文台拿伊升格為熱帶風暴。

9月18号凌晨2点钟，聯合颱風警報中心拿伊升格為颱風。上午8時，聯合颱風警報中心拿伊降格為熱帶風暴。

9月19号夜里向6点钟50分，中國國家氣象中心表示普拉桑已来勒浙江省舟山市岱山縣沿海登陸，登陸時中心附近最大風力10級（25公尺/秒）；21点45分二次登陸上海市奉贤区沿海，中心风力降到9级（23米/秒）。

9月20号上半天8点钟，香港天文台拿伊降格為熱帶低氣壓。

9月21号下半天2点钟，日本氣象廳搭仔香港天文台侪表示伊已经变成功温带气旋哉。

9月21号下半天2点钟，聯合颱風警報中心再次拿伊升格為熱帶風暴。下半天3点30分前后，普拉桑来勒韩国全罗南道西部沿海第三趟登陸。晚上8時，中央氣象台对其停止编号。

## 影响
### 中國大陸
:中国国家气象中心發布个最高台风预警信号：

#### 浙江省
9月16号16点30分，浙江海事局针对普拉桑启动Ⅳ级防台风应急响应。受“普拉桑”影响，东海海域开渔继续延期，直至9月20号8点钟纔拿禁渔令解除脱。

#### 上海市
:上海中心气象台發布个最高台风预警信号：
:下头四個区个气象台發布个最高台风预警信号：（浦东新区、奉贤区、金山区、崇明区）
普拉桑登陆上海前，上海约莫11.2万人撤离哉。上海中心大厦126层受此影响关脱。
 
台风离开上海以後，伊个残余环流带来暴雨天气。上海中心气象台来勒9月20号7点49分发布暴雨橙色预警，浦东新区、奉贤区有21個街镇出现特大暴雨，当地气象台已发布暴雨红色预警，相关街道进行停課、停工咾啥个“六停”措施。9月20号15点45分，台风“普拉桑”个残余环流来勒青浦区沪渝高速北侧城南村路附近带来短时龙卷风，呒没人伤亡、房屋倒塌个报告。

#### 江苏省
:江苏省气象台發布个最高台风预警信号：
受“普拉桑”影响，无锡市幼儿园、小学、初中停课一天，高中、中等职业学校采取“在校生线下教学、走读生线上教学”个模式。常州市、靖江市中小学、幼儿园、中等职业学校、技工院校停课一天。

## 参考
行李

**行李**，是旅行个辰光带个物事搭仔伊个容器个合称。现代个行李一般性装勒行李箱里向，短期或常常移动个旅行也会得用背包。
徐州地铁2号线

**徐州地铁2号线**是徐州地铁一条南北向线路，一期工程北起铜山区客运北站，南到贾汪区新城区东站，拿九里山片区、老城片区、崔山片区、徐州新区串起来。2号线一期来勒2020年11月28号开通运营，是徐州市第二条开通运营个地铁线路。一期工程线路全长24.25公里，设20座车站。

## 车站

## 事故
2019年7月28号，彭城广场站来勒挖个辰光出现因施工导致个路面坍脱个事故。

## 參考
上海市江桥批发市场

**上海市江桥批发市场**，通称**江桥蔬菜批发市场**，是上海市嘉定区真新街道个一座批发市场，门牌号是曹安公路1936号。江桥市场1994年造个，是菜篮子工程个一部分，2002年真如市场拆脱以後慢慢交兴盛起来哉，承担上海市60%以上个蔬菜批发交易，市商务委更表示伊来勒保障全市蔬菜供应丄“无可替代”。江桥批发市场卖个蔬菜绝大部分是其他省市生产个（通称“客菜”或“外地菜”），主要是从浙江、福建、山东、安徽、江苏省来个客菜。

## 注释


## 参考

## 另见
*上海农产品中心批发市场
行李箱

**行李箱**，貤叫**旅行箱**、**拉杆箱**咾啥个，是出门个辰光带个摆物品个箱子，它是行李个其中一种类型。

早期个行李箱是木头或者其他重个材料做个。随咾航空旅行个普及，行李箱个材料选择更加轻便个材料，比方讲硬塑胶、聚碳酸酯、布质咾啥个。大部分个行李箱有小个轮盘，方便用拉杆推拉。有厂商发明子自带马达个行李箱，好开仔么自家跑个。

行李箱也好根据外壳分成硬壳行李箱搭仔软壳行李箱。硬壳行李箱耐掼，软壳行李箱重量较轻。
背包

**背包**是一种带一到两条肩带，好挂勒人背浪个行李袋。因为人类单靠双手咾难长久拎重个物事，故咾背包常常是用来搬物事个首选工具。
斜塘站

**斜塘站**是苏州轨道交通5号线搭仔8号线个换乘站，来勒中国江苏省苏州市苏州工业园区斜塘街道淞江路松涛街路口，是地下三层岛式车站。
上海南站（分清爽）

**上海南站**好指代下头箇些上海市境内个车站：

***[[上海南站]]**，来勒徐汇区，2006年启用，是中国铁路上海铁路局一座车站。
***[[上海南站站]]**，来勒上海南站里向个地铁站，是上海地铁1号线、3号线搭仔15号线个换乘车站。
*'''老上海南站'''，本名**沪杭铁路上海车站**，来勒黄浦区，1908年到1937年间使用，1937年淞沪会战个辰光畀日本人开战机轰炸脱，是沪杭甬铁路丄个一座车站。
*'''南浦站'''，1958年到2006年间曾经叫**上海南站**，来勒徐汇区，是中国铁路上海铁路局一座废脱个车站。

## 参见
* 上海长途客运南站，来勒徐汇区上海南站贴隔壁，是一座长途客运汽车站。
* 上海南客运技术站，是上海南站东面一座铁路车站，2018年开始是上海南线个终点。
* 新龙华站
巴林岛

**巴林岛**（； *Jazīrah al-Baḥrayn*）是巴林个主岛，承载箇個国家大部分人口。

## 地理
巴林湾靠近巴林岛个海底岩石较多，北部是大范围个珊瑚礁。巴林岛丄大部分是个沙漠，较突出个石灰岩构成波状个丘陵、低矮悬崖搭仔浅个沟壑，植被主要是荆棘搭仔灌木。来勒北部海岸，有5公里长个肥沃地带，有种海枣、杏仁、无花果、石榴树个。岛中间最高个地方高134米，形成烟山，巴林大部分个油井来勒箇座山周边。

## 参考资料
穆哈拉格岛

**穆哈拉格岛**（）是巴林个第二大岛，用同名城市个名字命名个，来勒麦纳麦东面4公里个地方。

岛丄造有巴林国际机场。
上海长途客运南站

**上海长途客运南站**来勒铁路上海南站附近个柳州路老沪闵路路口，2005年12月份投入使用，是上海南面个长途大巴枢纽。

## 外部链接
*上海长途客运南站时刻表
南汇嘴

**南汇嘴**，貤叫**南汇角**，貤写成功**南汇咀**，来勒上海市陆地最东端浦东新区芦潮港镇（乃朝南汇新城镇）。乃朝當地填海填出来隻南汇嘴观海公园。
芦潮港镇

**芦潮港镇**是老早中华人民共和国上海市浦东新区下头一個镇，面积18.3平方公里，户籍人口1.65万（2008年）。2012年9月19号，伊变成新挂牌成立个南汇新城镇个一部分。

## 外部链接
* 上海市浦东新区芦潮港镇人民政府网站
北竿山

**北竿山**，是上海市松江区个山峰，因为“土宜美箭”故咾叫箇隻名字，貤叫**箭山**、**竹簳山**、**北干山**、**菑山**。北竿山面积0.133平方千米，海拔40.4米。1957年，考古团队曾来勒箇埭掘出商朝到汉朝个陶器。

## 参考
查山

**查山**，貤叫**遮山**、**赭山**，来勒中国上海市金山区金山卫镇，是一座锥形火山，海拔21.23米，周长1公里，主要是集块岩搭仔安山岩。山脚有古文化遗址查山遗址。
川沙体育场

**上海川沙体育场**来勒中华人民共和国上海市浦东新区川沙镇华夏东路2541号，1958年造个，曾举办过第八届全运会个足球比赛。

2019年前后，川沙体育场进行为期5年个改扩建工程。

2024年7月23号，川沙体育场征地改扩建项目正式通过综合竣工验收，变成功综合性体育场所。伊占地约莫6.4万平方米，总建筑面积7.8万平方米，新增一座综合体育馆、一隻室外个标准400米跑道运动场、2片室外篮球场、2400座室外看台，场馆里向还有标准游泳池咾啥个诸多体育设施，2024年9月26号开启试运营。

## 参考
排雷

**排雷**指个是拿地雷或者水雷移除脱个做法。排雷是一桩邪气危险个工作，有些雷要是爆炸，就算穿戴齐排雷个辰光用个個人防护装备也呒办法提供有效个保护。当发现雷个辰光，通常会得拿伊拆脱或者引诱点爆伊。
轮盘

**輪盤**（6len-boe）貤謳**輪子**（6len-zy）是一種的滾勢圓个物事，好滾動來減少磨擦。是得輪盤配上軸，搿隻組合就是車个頂主要个構成部分。輪勒拉交通運輸裡向邪氣有用，是人類个重要發明之一。除脫車个輪盤以外，別樣个輪盤還有舵輪搭仔飛輪咾啥。
Mastodon

**Mastodon**是一隻自由开源个去中心化个社交網絡服務軟件。佢有得搭Twitter像个微博特點，但弗過是用交關獨立个服務器組成工个，佢拉个規則、服務條款、隱私政策、审核系统侪是兩樣个。

Mastodon服務器个每個用戶全好搭其他服務器丄个人直接互動。用戶好揀佢拉自家歡喜个服務器，但是好搭整隻分佈式社交網絡通訊。Mastodon用个是ActivityPub協議，箇記就組成工聯邦宇宙（）个一部分，好搭Lemmy、Misskey咾啥个平臺互通。

## 参考
琅琊山站

**琅琊山站**，是滁宁城际铁路一座地下岛式车站，勒拉中国安徽省滁州市琅琊区凤凰街道搭仔南谯区龙蟠街道个区界丄。2023年6月28号，箇站跟滁宁城际铁路一道开通个。

## 参考资料
社交网络服务

**社交网络服务**（），貤叫**社交网络站点**（），是一种在线个社交媒体平台。来勒箇种平台丄，用户好建立搭仔分享伊个职业内容、兴趣、活动、背景或者现实生活，建立社交关系。

## 参考
甸山

**甸山**，老底子叫**柘山**，老底子是柘湖湖中个岛，乃朝来勒上海市金山区山阳镇搭仔张堰镇交界处，金山体育场南面约莫1公里个地方，分属两镇。甸山本来占地面积1.5亩，垂直高度3米。1969年到1971年开山采石拿山掘唻差弗多呒没哉，甚至挖出约四米深个凼地。

## 参考
山阳镇（上海市）

**山阳镇**，是中华人民共和国上海市金山区下辖个一個乡镇级行政单位，来勒金山区东南部，南面是杭州湾。面积42.12平方公里，户籍人口3.73万人（2008年）。

## 行政区划
山新居委会、金海岸居委会、戚家墩居委会、海趣居委会、三岛龙洲居委会、联江居委会、金世纪居委会、金豪居委会、海云居委会、康建居委会、蓝色收获居委会、金天地居委会、金悦居委会、金韵居委会、龙泽园居委会、海尚居委会、海欣居委会、红树林居委会、金湾居委会、向阳村村委会、九龙村村委会、杨家村村委会、东方村村委会、中兴村村委会、长兴村村委会、华新村村委会、渔业村村委会、新江村村委会、卫东村村委会

## 外部链接
* 山阳镇人民政府 
* 行政区划网·山阳镇
柘湖

**柘湖**，老底子海盐县个一口湖，乃朝老早消失脱哉。柘湖是秦朝末到公元2年个西汉形成个，北宋中期出现明显个沙洲，南宋绍熙年个海水倒灌加速淤塞，转变成沼泽搭仔遍生芦苇个湿地。元朝个辰光完全淤脱，演变成乃朝金山南部土地。老底子柘湖湖中个岛，柘山，是乃朝个甸山。
上海风电科普馆

**上海风电科普馆**来勒上海市浦东新区东大公路5366号，上海滨海森林公园里向，2006年3月28号开馆个，是专门介绍风能搭仔风力发电个科普场馆。

## 外部链接
* 上海滨海森林公园
大王郢站

**大王郢站**，是滁宁城际铁路一座地上侧式车站，勒拉中国安徽省滁州市南谯区大王街道徽州路清流路路口。2023年6月28号，箇站跟滁宁城际铁路一道开通个。

## 参考
腊月初八

**腊月初八**，是农历腊月个第八天。

相传箇天是释迦牟尼涅槃成道个日脚，是汉地佛教个节日。箇天还是腊八节，传统丄当天要喫腊八粥。
横潦泾

**横潦泾**是中华人民共和国上海市松江区南部一条河浜，是黄浦江上游个河浜之一，全长5.6公里，好通航1000吨级个船舶。潦泾西起斜塘帮圆泄泾个汇合处，东到大泖港，帮竖潦泾相连。横潦泾个北岸是石湖荡镇、永丰街道，南岸是泖港镇。

## 参考
泖港镇

**泖港镇**，是上海市松江区下头个一个乡镇级行政单位。面积57.62平方公里，户籍人口3.89万人（2008年），镇政府驻地来勒新宾路358号。

泖港镇地势相对较低，多个是凼田，是典型个水网地带，也是上海市出名个大米生产地之一。

## 外部链接
*
园泄泾

**园泄泾**，貤写成功**圆泄泾**，是中華人民共和國上海市松江區一條河浜，西面连接大蒸港，向东流经泖港镇搭仔石湖荡镇，到三角渡帮斜塘汇合变成功横潦泾，全長5.73公里。1968年，航道部門對园泄泾进行过疏浚，现在是杭申线航道搭仔长湖申线航道个组成部分，是6级航道，好通行100吨级个船。。

## 参考
石湖荡镇

**石湖荡镇**，是上海市松江区下头个一个乡镇级行政单位。面积44.28平方公里，户籍人口2.70万人（2008年）。石湖荡镇江河遍布，直航方便，多个是凼田，有黄浦江上游个斜塘、横潦泾、竖潦泾、园泄泾咾啥个，水资源丰富，是上海一隻水源地。

## 外部链接
*
朱泾镇

**朱泾镇**勒垃上海市西南部，金山区北部重镇，老底子金山县城，县人民政府所在地，勒垃金山经济文化发展中占有重要的地位。镇域面积75.67平方公里，西面是枫泾镇，东面隔开张泾河是亭林镇，南面是吕巷镇，北面隔开大、小泖港是松江区泖港镇。

## 行政区划
### 区划调整
1978年，朱泾镇境域东到掘石港，东面是新农乡，西、南、北面侪是朱泾乡，面积只有1平方公里。1995年，金山县政府决定拿新农乡个三浜、长浜、幸福3隻村划畀朱泾镇，建仙居村。2000年7月份，上海市政府批准撤销朱泾镇搭仔朱泾乡建制，建立新个朱泾镇。2002年12月份，金山区政府决定拿新农镇个幸福、新范2村划畀朱泾镇，建立朱泾工业园区。2005年3月份，上海市政府批准金山区镇域调整方案，朱泾镇帮新农镇合併，变成乃朝新个朱泾镇。

### 乃朝个区划
朱泾镇下头有18隻居民委员会搭仔11隻村民委员会：东林居委会、罗星居委会、新汇居委会、广福居委会、西林居委会、南圩居委会、临源居委会、临东居委会、北圩居委会、钟楼居委会、凤翔居委会、金龙居委会、浦银居委会、塘园居委会、金汇居委会、金来居委会、红菱居委会、众安居委会、民主村村委会、大茫村村委会、待泾村村委会、秀州村村委会、新泾村村委会、万联村村委会、长浜村村委会、五龙村村委会、慧农村村委会、牡丹村村委会、温河村村委会。

## 外部链接
*
掘石港

**掘石港**是上海市金山区一條南北流向个河浜，北到横潦泾黃浦江交界处，向南经过朱涇鎮搭仔呂巷鎮，到六里塘结束。亭枫公路搭仔金山大桥侪穿过掘石港。胥浦塘搭仔惠高泾流入掘石港。河流本名名**掘撻涇**。1955年改名叫**掘石港**。

## 参考
平原村古文化遗址

**平原村古文化遗址**，来勒中华人民共和国上海市松江区佘山镇平原村东南，是一隻古文化遗址、上海市文物保护单位。

## 特点
1959年，来勒松江天马山平原村新开河两岸，大家发现暴露文化层，来勒地表下头1.5米，厚约0.5米，长40米。现场发现磨光个石凿，泥质灰陶弦纹簋、夹砂红陶鼎咾啥个物事。1977年12月7号，平原村遗址变成功上海市文化保护地点。1979年，平原村附近个机山天马乡农机厂来勒挖机床底脚个辰光发现泥里向有陶器。经鉴定，是新石器时代个文物，挖土个地方是古代遗址个灰坑，一隻长10米、宽2.5米；一隻长宽各约1.6米，一道挖出石器、陶器15件，有明显个使用痕迹。物事大多是良渚文化，也有崧泽文化个。

## 参考
天马山

**天马山**，老底子叫“干山”，来勒中国上海市松江区佘山镇，来勒佘山西南5公里个地方。天马山山林面积1433亩，海拔高度98.2米，伊个山顶是上海陆地区域个最高点。现在整座山是佘山国家森林公园天马山园，登山要门票。山丄有两座庙，规模最大个叫圆智教寺，伊北面有隻笡唻倾斜度有7度个护珠塔。

## 相关条目

* 护珠塔
* 佘山
护珠塔

**护珠塔**，貤叫**护珠宝光塔**、**松江斜塔**，来勒上海市松江区天马山中峰峰顶，是一座八角七级个楼阁式塔。箇座塔北宋元丰二年（1079年）造个，清乾隆五十三年（1788年）个辰光失火只挺砖制个塔体，现存高度只有18.81米。後些来因为地层个塔砖畀人掘脱而笡过去，倾斜角度超过比萨斜塔。1983年，护珠塔成为上海市文物保护单位，1984年到1987年得以修复。

## 历史

护珠塔北宋元丰二年（1079年）造个，南宋绍兴二十七年（1157年）个辰光塔里向摆了隻宋高宗赐个舍利，故咾貤叫“**护珠宝光塔**”。淳佑五年（1245年）修缮过。清乾隆五十三年（1788年），附近个圆智教寺来勒祭祀个辰光放烟花拿伊点起来哉，塔丄所有木头构件侪烧没哉，只挺砖头砌个塔身。失火以後，有人拿底楼个塔砖掘脱，慢慢交形成一隻直径2米个大洞，塔基三分一个基石也畀人拆脱，导致塔开始笡过去，故咾貤叫“**松江斜塔**”。

中华人民共和国成立以後，护珠塔是松江县文物保护单位。1982年，松江县文物保护工作者发现护珠塔出现明显个裂缝，塔个倾斜程度也有加大个趋势，故咾上报搭设置危险告示。同年6月份，经上海市民用建筑设计院勘察队测定，塔个倾斜角度达到向南6°52′，中心位移2.27米，倾斜程度已经超过比萨斜塔哉。1983年，护珠塔为上海市文物保护单位。1984年，箇座塔开始维修，先用竹头拿塔撑起来，再用钢条拿每层原塔檐处箍牢，阿末再拿塔身搭仔塔基用钢筋整体串联，还拿风化个塔砖调脱。箇趟修缮并呒没扶正塔身。1987年12月7号，施工竣工，整隻工程花脱30万人民币，完工以後个护珠塔好抵御6级以下地震搭仔10级以下大风。2015年，专家再次检查护珠塔，发现塔个倾斜角度又增加到7.10°哉。

## 注释

## 参考
大泖港

**大泖港**是中国上海市金山区帮松江区个一条河浜，是黄浦江个三隻源头之一，西端由小泖港搭仔掘石港汇合出来个，东段连勒黄浦江，全长5.6千米。

## 参考
芦潮港

**芦潮港**，地名，来勒上海市浦东新区南汇新城镇，曾经是上海最大个渔港。伊来勒长江口、杭州湾交汇处个突出土地丄，老底子叫**汇角嘴**、**汇角滩**、南汇嘴咾啥个。本名**路槽港**，1962年，上海市原副市长宋日昌来勒箇𡍲畀路槽港三门排水节制闸题词个辰光，谐音创制新地名，改名沿用至今。

## 参考
摩天轮

**摩天轮**，貤叫**观览车**，是一种大型轮盘样子个机械建筑，挂勒轮边缘个是畀乘客乘个，摩天轮慢慢交往高头转，好让乘客从高处俯瞰四周个景色。摩天轮一般性出现勒游乐园、主题公园咾啥个地方，也有单独當观景台用个。
机山

**机山**，是上海市松江区个山，因为西晋陆机来勒箇埭住而叫箇隻名字，海拔38.9米。山底下头有平原村古文化遗址。历史丄多趟开采石头破坏山体哉。

## 参考资料
A股（中国）

**A股**指个是来勒中國大陸注册、来勒中国股票市场股票上市个普通股，用人民币认购交易。

按照现行制度，A股弗是实物股票，用无纸化电子记帐，实行“T+1”交割制度（也就是呒办法做T），有涨跌幅限制（10%，ST个股票5%），参与投资者是中国机构或个人。

A股来勒上海证券交易所、深圳证券交易所搭仔北京证券交易所进行交易。

## 相关条目
*上海证券交易所综合股价指数
*深圳证券交易所成份股价指数

## 參考資料
Sci-Hub

**Sci-Hub**是一隻影子图书馆，伊利用弗同方法绕过出版商个付费墙，弗考虑著作权，免费提供论百万篇个学术论文著作。2011年，哈萨克斯坦研究生亚历山德拉·埃尔巴金因为付费墙引发个论文阅读成本过高而决定成立Sci-Hub。伊个用户遍布世界各地。

## 参考
影子图书馆

**影子图书馆**（）是拿学术文献搭仔小说开放畀大众个一类在线数据库。箇类数据库大多数用侵犯著作权个方式向人提供相关内容。影子图书馆以去中心化搭仔匿名为特点，收藏个内容大多数是从用户搭仔同类计划来个。较大个影子图书馆有创世纪图书馆、Z-Library、Sci-Hub咾啥个。

## 参考
特别处理

****是**S**pecial **T**reatment个缩写，意思是**特别处理**。据《上海证券交易所股票上市规则》搭仔《深圳证券交易所股票上市规则》个规定，上市公司出现财务状况异常或者其他异常情况，导致伊个股票存在畀终止上市个风险，或者投资者呒办法判断公司前景，投资权益可能受到损害个，交易所会得拿箇家公司股票交易实行特别处理。

特别处理分两种：**退市风险警示特别处理**搭仔**其他特别处理**。
虹桥商务区

**虹桥商务区**是中华人民共和国上海市一隻商务区，是《长江三角洲地区区域规划》搭仔“十二五”项目。伊东起外环高速公路S20，西到沈阳-海口高速公路G15，北起北京-上海高速公路G2，南到上海-重庆高速公路G50，面积约86.6km²。管理机构是上海虹桥国际中央商务区管理委员会。

## 参考
宕机

**宕机**可以指：
*主要常见操作系统对宕机状态表现：
** 蓝屏宕机，Windows操作系统个宕机状态，當呒办法从一隻系统错误里向恢复个辰光显示蓝色背景个状态
** 内核错误，别个系统宕机状态
** Kernel panic，Unix搭仔其衍生系統个宕机状态
* 假宕机，运行个程序占用几乎全部个硬件资源个辰光，计算机呒没响应个状态
* 崩溃，程序或者系统停止正常运行个状态。
邮政日戳

**邮政日戳**，也话**邮戳**，是邮政机关表示辰光搭地点个一种章。一般性个邮戳是圆个，上面半圈是国名或者是地名，下面半圈是邮电局个名字或者是交换局个名字，在其当中是日期搭钟头。对有严格时效性个邮件，邮戳是送出日脚辰光个证明。收集邮戳是集邮里向必弗可少个一项内容。现在邮政系统来勒电子化，也出现仔电子邮戳箇种新物事。
邮政回执

**邮政回执**（，缩写），是邮政个一种单子，有些寄物事个人要看见收件人个签字或者是印章，箇個辰光邮电局就会畀其迭张单子。用个辰光，寄件人要勒上头写自己个地址搭名字，还有箇隻挂号邮件个号码。勒邮件签收个辰光，会让收件人先来勒箇张单子丄签字或者是盖章，再退畀寄件人。邮政回执一开始是勒在18世纪末出现个，1875年畀邮政总联盟采用，然后勒1879年畀其个继任者万国邮政联盟采用。

## 参考
邮局

**邮局**是邮政系统里向个基本设施，负责邮件个收发、分类、处理、传送咾啥个。邮局亦会得提供其他邮政相关个服务，比方讲邮政信箱、邮资搭仔包装供应。一些邮局亦会得提供非邮政服务，譬如讲政府表格个申请、汇票，又或者开银行、保险咾啥个金融服务。
上海展览中心

**上海展览中心**（），貤叫**上海展览馆**，来勒上海市中心静安区延安西路1000号，北靠南京西路，南面延安路高架，东起威海路林村，西到铜仁路。上海展览中心有2.2万平方米个展览面积，大小40多隻多功能会议室搭仔会议厅。南部是以序馆、中央大厅、东一馆、西一馆搭西二馆组成个展览区，北部是以友谊会堂搭东二馆组成个会议区。

上海展览中心1955年造好个，本名**中苏友好大厦**，是上海个一隻代表性建筑，也是1950年代上海市建造个头一隻大型建筑搭仔上海第一隻展览馆。伊个中心部分模仿个是莫斯科全联盟农业展览馆主楼搭仔圣彼得堡海军部大厦中央塔楼，跟北京展览馆一样是俄罗斯古典主义建筑风格。

上海展览中心所在地本来是英籍犹太人哈同个私人花园爱俪园，俗称哈同花园，哈同搭仔其夫人罗迦陵相继走脱以後，太平洋战争爆发，日军侵占箇埭，花园逐渐荒废脱。1954年，上海市政府来勒废墟丄造中苏友好大厦，造好以後因为中苏交恶曾改过多埭名字，1984年正式定名叫上海展览中心，承办交关重要个展览会，也是一些政府工作会议个举办场所。来勒2011年上海两会搬去世博中心之前，上海展览中心还是上海市人大搭上海市政协个开会地方。2004年开始，上海展览中心是上海书展个主会场。

## 参考

## 外部链接

* 上海展览中心
四平电影院

**四平电影院**是来勒中華人民共和國上海市楊浦區四平路大连路路口个一家电影院。伊1986年造好个。2021年，四平电影院進行改造，2022年底恢復開放。经过重新装修改造，2024年12月份，四平电影院恢復開放，定位是上海个红色主题影院。

## 参考
上海东方国际水产中心

**上海东方国际水产中心**是中华人民共和国上海市杨浦区一家水产品交易中心，来勒军工路搭黄浦江當中，由上海水产集团、上海大盛资产公司、杨浦区商业投资公司、上海沪西水产市场咾啥个一道投资组建个，2006年7月份开业。上海东方国际水产中心建筑面积36万平方米，交易场地14000平方米，年水产品交易量40万吨，冷库总冷藏量2.4万吨。上海东方国际水产中心一楼有1300间商铺，二楼有600间办公房间。水产中心里向也好停800辆车子。

## 参考
放生桥

**放生桥**来勒中国上海朱家角镇，最早是明隆庆五年（1571年）造个，清嘉庆十七年（1812年）重造个。全长70.8米，宽5.8米，五孔联拱，是上海最大一座石拱桥，是朱家角十景之一。放生桥顾名思义，就是劝人放生积德从善个意思。僧人性潮曾规定来勒桥底下头只准放生鱼鳖，弗好用网扳鱼。1987年，入选上海市文物保护单位。

## 参考
上海马戏城

**上海马戏城**来勒中华人民共和国上海市静安区共和新路2266号，占地面积22500平方米，建筑面积5691平方米，是上海杂技团表演个地方，建筑外观是一隻金颜色个半圆球，1999年9月份正式开放。

## 参考

## 外部链接
*
上海杂技团

**上海杂技团**是中華人民共和國上海市一家杂技表演团体，隶属于上海文广演艺（集团）有限公司，表演个节目有杂技、马戏、魔术咾啥个。上海杂技团演出场所来勒上海马戏城、商城剧院搭仔上海沪西大剧院，1951年11月份成立，一开始名叫**上海市人民杂技团**，1979年改名叫上海杂技团。1989年，上海杂技团组建上海马戏学校培养杂技人才。2009年成立**上海杂技团有限公司**。
宋教仁墓

**宋教仁墓**，来勒上海市静安区闸北公园里向个西南角，是清末民初民主革命家宋教仁个墓葬。1913年3月20号，宋教仁在来勒上海北站畀武士英枪杀，两天以後死勒沪宁铁路医院。1914年，国民党来勒宝山县象仪巷畀宋教仁修墓，1923年拓建，後些来改造成闸北公园。文化大革命个辰光，宋教仁墓曾畀人敲脱，1981年重建，列进上海市文物保护单位里向。
彭浦新村

**彭浦新村**是中华人民共和国上海市最大个居民住宅区之一，也是上海第一批工人新村，来勒静安区最北端，东起江杨南路，西到少年村路，南沿走马塘，北到北长浜，面积5.1平方公里。设有彭浦新村街道搭仔临汾路街道两隻街道办事处，有53隻居委会，户籍人口18万，常驻人口超过23万，1958年成立。彭浦二字从彭越浦来个。

## 参考
KBS Korea

**KBS Korea**（），是韩国广播公司（KBS）对海外韩国人播出个一隻电视频道。频道前身是新闻频道KBS World 24，2014年11月3号开播，2021年7月1号改成现在箇隻名字。

## 参考
上海城市航站楼

**上海城市航站楼**是一座航站楼，来勒上海市静安区南京西路1600号。

上海城市航站楼个设计初衷是让来勒浦东机场搭飞机个乘客好先来勒市区换登机牌、托运行李，减轻乘客个负担。必过2002年开始运营到现在，各大航空公司侪对伊弗感冒，弗支持迭种做法。2012年1月1号开始，唯一支持箇隻服务个上海航空终止城市航站楼个办理手续搭行李托运业务。2012年4月15号，拿城市航站楼搭虹桥机场联起来个机场专线取消哉，後些来么一直空关啦，2020年10月11号连去浦东机场个机场二线也搬出城市航站楼哉。乘枪势里，来勒2020年5月份，城市航站楼启动全面改造，改造後个城市航站楼将由约1万平方米商业百货搭1.4万平方米办公空间组成，再拿地铁静安寺站3号口搬进来，拿南京西路人行通道打通。

## 参见
* 苏州城市航站楼
上海商城

**上海商城**（****）来勒上海市静安区南京西路上，是一座集购物中心、写字楼、剧院、会展、酒店、公寓为一体个综合性建筑。建筑群有1幢48层164.58米高个旅馆大楼搭仔东、西2幢32层公寓大楼，有一片8层高个裙房拿伊拉联勒一道。

## 外部链接
*上海商城官方网站
美国证券交易所大厦

**美国证券交易大厦**（），老底子是美国证券交易所个总部，1921年造个，2008年美国证券交易所搭纽约泛欧证券交易所合併前一直是美国证券交易所个总部。

## 参考
BS12 TwellV

**BS12 TwellV**（）是日本三井物产运营个卫星电视频道，也是日本民间放送联盟个准会员。2007年12月1号上半天11:00，免费卫星电视频道“**BS12 TwellV**”开播，是高清电视。

## 参考
上海中华印刷博物馆

**上海中华印刷博物馆**，曾用名**中华印刷展示馆**（），来勒上海市青浦区汇金路889号，是一座展示印刷技术个专业展馆。

## 历史
上海中华印刷博物馆是上海印刷（集团）有限公司下头隻上海中华印刷有限公司连同商务印书馆下头隻上海印刷有限公司一道筹建个，2009年6月18号开馆，一开始叫**中华印刷展示馆**。展馆总面积1500平方米，拢总有七個部分，分别是序厅、印刷知识馆、发展历程馆、企业文化馆、技术质量馆、生产设备馆、现代产品馆。展出有上千照片搭实物，简要介绍制版、印刷、装订技术、设备、工艺特点，还详细说明中国古代个雕版印刷技术搭仔活字印刷术个起源搭发展，並对商务印书馆、中华书局、印刷所个历史做介绍。

## 参考

## 外部链接
* 上海印刷（集团）有限公司
祖国斗士党

**祖国斗士党**'（马来语：Parti Pejuang Tanah Air），貤翻译成**国家斗士党**、**国土斗士党**或**祖国斗争党**，是马来西亚一隻政党，由马来西亚前总理马哈蒂尔·穆罕默德创立，也是马哈蒂尔第二趟创立个新政党。

## 参考
上海太阳岛旅游度假区

**上海太阳岛旅游度假区**来勒上海市青浦区朱家角镇个泖岛上，曾经是4A级旅游景区，2016年畀摘牌哉。

## 简介
泖岛来勒泖河里向，面积160公顷，东西宽700米，南北长4000米，1990年代开始开发做度假区，主要设施是欧式别墅搭仔高尔夫球场，还有保龄球馆、卡丁车赛场、遛马场咾啥个。岛上还有座唐乾符年间造个泖塔，1959年成为青浦区文物保护单位，1962年被列为市级文物保护单位，1998年畀国际航标协会理事会批准为100座世界历史文物灯塔之一。

## 参考
泖塔

**泖塔**，貤叫**长水塔**，来勒上海市青浦区朱家角镇泖河中个太阳岛丄，是一座五层个方形楼阁式砖木塔。伊唐代造个，做过灯塔，是中国最早个人工航标。1962年搭仔1980年，泖塔两次列进上海市文物保护单位里向。1997年，泖塔经修复恢复原貌。1998年，泖塔畀国际航标协会理事会批准为100座世界历史文物灯塔之一。
泖河

**泖河**，是上海市青浦区搭松江区交界处个河浜，西起上海太阳岛旅游度假区西面个南横港接拦路港，东到石湖荡接斜塘，是太湖进海个水道，长10.5千米。
特斯拉阀

**特斯拉阀**（），发明者叫伊“”，是一种固定几何形状个被动单向阀。伊限制流体个流动方向。箇隻装置个发明人是尼古拉·特斯拉，後人就拿伊个名字畀伊命名。
С

**С**, **с**（称呼为 эс，es，旧称 слово，slovo）是一个广泛用拉斯拉夫语言个西里尔字母，由希腊字母 S 演变而成。

音值通常为 /s/，拉腭化元音前代表 /sʲ/。
上海松江沃尔玛超市持刀袭击事体

2024年9月30号夜里向约莫21点三刻，中华人民共和国上海市松江区松汇中路鹿都国际购物广场个沃尔玛超市里向，一名37岁男子林卫虎拿着部刀呒差别袭击超市里向个顾客，造成3人死脱，15人受伤。

## 袭击
2024年9月30号夜里向21点47分左右，疑犯林卫虎双手各拎仔一把刀，冲进松江区松汇中路鹿都国际购物广场个沃尔玛超市里向砍人。顾客逃唻到处跑，邪气混乱。有顾客拎起矮凳敲伊，想拿伊部刀打下来。目击者表示，疑犯动作快唻，一边肏铲一边挥刀。

网上流传个影片显示，多名顾客受伤倒地，有人腹部受伤，血流唻淌淌渧。警方後些来赶到现场，成功拿伊控制牢。事体阿末造成3人死脱15人受伤。

## 参考
静安嘉里中心

**静安嘉里中心**（），来勒中國上海市静安区，是批集办公，零售、餐饮为一体个综合商务楼群，开发商是嘉里集团，是KPF建筑事务所设计个，地址是南京西路1515号。伊总占地45万平方米，當中零售8.6万平方米，办公区域15.2万平方米。

## 外部链接
*
河滨大楼

**河滨大楼**，来勒上海市虹口区北苏州路400号，1931年开工，1935年造好，因为伊朝向苏州河，故咾叫箇隻名字。伊本来是沙逊洋行个产业，现在除开部分楼层侪是楼房。1994年2月15号，河滨大楼畀上海市政府确定为第二批上海市优秀历史建筑。
梅赛德斯-奔驰文化中心

**梅赛德斯-奔驰文化中心**（）是一座来勒上海浦东新区个文化演出场馆，本名叫**中国2010年上海世界博览会文化中心**，是2010年上海世博会个永久展馆之一，来勒世博园区浦东B片区滨江绿地里向，总建筑面积是80000平方米。一开始叫**演艺中心**，後些来改叫**文化中心**。

## 结构

## 参考

## 外部链接

*梅赛德斯-奔驰文化中心官方网站
中国兵器博览馆

**中国兵器博览馆**来勒上海市青浦区沪青平公路6888号东方绿舟个航母模型里向，是中国规模较大个军事类博物馆，展示兵器个种类搭仔历史发展。

## 历史
中国兵器博览馆2011年10月25号建成开馆，布展面积达到1.2万平方米，分成序厅、重型兵器陈列展示厅、轻型兵器陈列体验厅、历代兵器发展博览厅，有展品40组共3500件。

## 参观信息
* 开放辰光：8:00-17:00。

## 参考资料
延边广播电视台

**延边广播电视台**（）是总部勒拉中国吉林省延边朝鲜族自治州延吉市个一家广播电台兼电视台，是中国电视史上第一家少数民族语言电视台，节目覆盖中国25隻地区、100多个县（市）搭仔朝鲜半岛、日本、俄罗斯远东地区。

## 参见
*延边卫视
*吉林广播电视台

## 外部链接
*延边广播电视网（朝鲜语版） 
*延边信息港（汉语版）
大丰区

**大丰区**是中华人民共和国江苏省盐城市一隻区，来勒中国江苏省中部，黄海边浪，特色是麋鹿，花海。

## 外部链接
*
琼州海峡

**琼州海峡**，是中华人民共和国海南省个海南岛搭仔广东省个雷州半岛當中个水道，因为海南岛个别称“琼州岛”而叫箇隻名字，跟台湾海峡搭渤海海峡一道叫中国三大海峡。琼州海峡东西长约莫80公里，南北平均阔29.5公里，最阔个地方直线距离有33.5公里，最狭个地方直线距离只有18公里左右，平均水深44米，最大深度114米，水域面积2,300多平方千米。

## 参考
NHK高松放送局

**NHK高松放送局**（），貤叫**NHK高松广播电视台**，是日本广播协会（NHK）个地方广播电视台（放送局）之一，垃拉香川县高松市锦町一丁目12番7号。

## 参考资料

## 外部链接
* NHK高松放送局 
*
中央人民广播电台

**中央人民广播电台**（，缩写：），简称**央广**，是中华人民共和国国家级广播电台之一，1940年12月30号开播，是中国顶重要个、顶有影响力个传媒之一，2018年起来勒中央广播电视总台下头。

中央人民广播电台是中华人民共和国覆盖全国个广播电台，来勒中国有超过7亿个听众，是世界上拥有国内听众顶多个广播电台，现在办有17套无线广播频道，全天累计播音324個钟头。有“中国广播网”（央广网）、“中国民族广播网”、“你好台湾网”、“云听”咾啥个网站，另外开设1套数字电视频道，还主办《中国广播》杂志、《中国广播报》咾啥个平面媒体，设有中国广播音像出版社机构。

## 参见
* 中央广播电视总台
* 中国国际广播电台

## 外部链接
* 中国广播网（央广网）
* 云听 （原“中国广播”，中央人民广播电台在线音频平台）
中央广播电视总台总部大楼

**中央广播电视总台总部大楼**，通称**总台总部大楼**，老底子叫**中央电视台彩色电视中心**，勒垃中华人民共和国北京市海淀区复兴路11号，1988年3月15号开始一直是中央广播电视总台个总部，1986年末造好个，故咾别称**中央广播电视总台复兴路办公区**搭**总台复兴路办公区**。

## 参考文献

## 延伸阅读
* 

## 参见
* 中央广播电视塔
* 中国中央电视台
* 中央广播电视总台
莘庄站

**莘庄站**可以指个是：
*莘庄站（地铁）：上海轨道交通1号线、5号线车站，1996年启用。
*莘庄站（中国铁路）：沪昆铁路、沪苏湖高铁车站，亦有市域铁路金山线途径搭计划停靠，1909年启用，2025年重启客运业务。
御桥

**御桥**是中华人民共和国上海市浦东新区北蔡镇一個地名。箇隻地名从明朝万历三年（1575年）造个石桥御界桥。御界桥一开始叫逾界桥，後些来改叫御界桥，阿末简称御桥。箇座桥据说是当地乡绅沈钦主持建造个，也有讲迭座桥跟抵御倭寇有关系，有一趟当地乡民来勒小腰泾帮咸塘交汇处消灭脱倭寇，造座桥纪念。清朝同治年间，当地乡绅吴景清提议重修御桥。清朝光绪二十二年（1896年），当地人决定拓宽迭座桥，从原先个6块桥面石改成9块桥面石，长16.3米，宽1.6米，一跨6米。故咾御桥周边有条小路叫御桥老街。御桥当地有沪南路搭仔御桥地铁站。

## 参考
倭寇

**倭寇**（），貤叫**八幡**（），指个是13世纪到16世纪左右侵略朝鲜、中国沿海各地个日本海盗集团个统称。因为中国古籍丄叫日本是“倭国”，故咾叫倭寇。元朝、明朝早期个倭寇主要是日本人，主要基地是伊个辰光个日本个萨摩藩；明朝中晚期开始，倭寇首领搭基本队伍主要是东南沿海地区个华人，除开沿海劫掠，还主要做中日走私贸易。来勒近代，特别是十九世纪廿世纪大日本帝国向外扩张侵略个辰光，倭寇引申成为远东地区对日本人个贬义叫法。

## 参考
梅陇镇（上海市）

**梅陇镇**，是中华人民共和国上海市闵行区下头一隻镇，面积25.71平方公里，户籍人口10.85万人（2008年）。

## 历史
梅陇镇老镇来勒现在个沪闵路虹梅南路西南面，老底子叫**褚家弄**。明朝成化年间，有安徽宣城梅姓人士倒插门当地褚家来，人丁兴旺，形成弄堂。後来梅家人多过褚家人，故咾当地人叫**梅家弄**。因为上海县城里向东、西各有一处“梅家弄”，而迭头也是上海县辖区，邮差常常拿箇几隻地方弄错脱。1931年，当地士绅提议取谐音改名叫“梅龙”，必过为咾弗跟“梅龙镇”（乃朝安徽池州梅龙街道）搞混掉，故咾改用“梅陇”二字。1933年，上海市政府发布通告，正式拿梅家弄更名叫“梅陇”。

## 参考
入舍

**入舍**，貤叫**倒插门**、**倒踏门**、**招女婿**、**垫身体**、**填身体**，是男方嫁出去，嫁到女方家庭去，变成女方家庭个一员。入舍个男人叫入舍女婿、上门女婿、雄新妇、雄妇。

## 参考
漕河泾街道

**漕河泾街道**是中国上海市徐汇区下头一隻街道，因为漕河泾港故咾叫箇隻名字。面积5.26平方公里，户籍人口6.8万人（2008年）。漕河泾街道范围主要有漕河泾开发区。

## 外部链接
*
上海漕河泾新兴技术开发区

**上海漕河泾新兴技术开发区**，简称**漕河泾开发区**，来勒中国上海西南部，地跨徐汇区搭仔闵行区，是国家级经济技术开发区、高新技术产业开发区、出口加工区，也是上海市张江高新技术产业开发区“一区二十二园”里向体量较大个隻园区。开发区个名字是从徐汇区漕河泾地区来个。

## 历史
1984年11月16号，上海市人民政府同意成立“上海市漕河泾微电子工业区开发公司”，成为漕河泾开发区发展个起点。

1988年6月7号，经国务院批准，上海将漕河泾微电子工业区扩建成漕河泾新兴技术开发区，是上海经济技术开发区之一，也是中国头一批国家级经济技术开发区。同年7月23号，上海漕河泾新兴技术开发区正式成立。

1990年4月份，上海市人大常委会通过《上海市漕河泾新兴技术开发区暂行条例》，成为全国顶早个开发区地方法规，依法促进国内外高新技术企业来勒开发区里向个研发创新搭产业化发展。1991年3月6号，上海漕河泾新兴技术开发区升格成国家高新技术产业开发区。1992年，邓小平来勒箇埭視察个辰光曾提出“姓资姓社”个论调。2003年3月10号，国务院同意来勒漕河泾浦江高科技园里向设立上海**漕河泾出口加工区**。

## 参考

## 外部链接
*
徐州地铁3号线

**徐州地铁3号线**是徐州地铁一条南北向线路，一期工程北起鼓楼区下淀站，南到铜山区高新区南站，拿老城片区、崔山片区、铜山片区串勒一道，线路全长18.13公里，设17座车站，2021年6月28号开通运营，是徐州市第三条开通运营个地铁线路。二期来勒2024年12月3号开通，运营区段延伸到振兴大道站到银山站。

## 参考
淮塔站

**淮塔站**来勒徐州市泉山区淮海东路解放南路路口，是徐州地铁2号线搭仔3号线个换乘站，有4隻出入口。2号线车站来勒2020年11月28号开通，3号线车站来勒2021年6月28号开通。

## 参考

## 外部链接
* 徐州地铁—2号线淮塔站车站信息 
* 徐州地铁—3号线淮塔站车站信息
凌云路街道

**凌云路街道**是中国上海市徐汇区一隻街道，面积3.58平方公里，户籍人口8.92万人（2008年）。

## 外部链接
* 徐汇区政府网站
乌丸线

**乌丸线**（）是京都市营地铁个一条路线，两面个终点站是京都市左京区个国际会馆站搭伏见区个竹田站。路线个代表颜色是绿颜色个，编号是“N”。乌丸线是京都顶早个市营地铁线路。

## 外部链接

*官方網站
央视大楼

**央视大楼**好指个是：
* **中国中央电视台老台址**，也就是**中央电视台彩色电视中心**或**中央电视台复兴路办公区**，简称“**彩电中心**”，俗称“**央视旧址**”、“**央视老址**”，现在个**[[中央广播电视总台总部大楼]]**。

* **中国中央电视台新台址**，也就是**中央电视台总部大楼**或**中央电视台光华路办公区**，俗称“**大裤衩**”、“**央视新址**”，现在个**[[中央广播电视总台光华路办公区]]**。
朝鲜之声广播电台

**朝鲜之声广播电台**（；，缩写：），是一家勒拉朝鲜民主主义人民共和国平壤市个国际广播电台，是朝鲜民主主义人民共和国政府对外宣传个一隻主要窗口，1947年3月16号正式对外广播，2001年2月16号改成现在箇隻名字。

## 外部链接
* 조선의 소리  朝鲜之声官方网站主页
霍山公园

**霍山公园**是中国上海市虹口区一座公园，本名**司德来公园**、**舟山公园**，来勒虹口区东南部提篮桥街道霍山路（本名汇山路）118号，面积0.37万平方米（5.5亩），坐南朝北，正门来勒舟山路霍山路丁字路口，正对舟山路。

该公园本来是上海公共租界东区一座公园，1917年8月份个辰光由租界工部局开辟个，叫伊司德来公园（Stljdley Park）。1921年改叫舟山公园。1931年对华人开放。汪精卫政府收回租界以後，1944年6月23号改成现在箇隻名字。

2004年，霍山公园变成虹口区文物保护单位。 

## 参考
上海多伦现代美术馆

**上海多伦现代美术馆**（）来勒上海市虹口区多伦路，由上海市虹口区文化局创建，2003年12月28号正式开馆。伊总共有七层楼，建筑面积4800平方米。箇埭会得弗定期举办现代艺术特展。

## 参考
上海陆家嘴（集团）有限公司

**上海陆家嘴 (集团) 有限公司**是中华人民共和国上海市一家负责开发陆家嘴金融贸易区个国有企业，1990年成立。伊是浦东新区区属市场竞争类企业，亦是浦东新区人民政府监管单位。

## 参考

## 外部链接
*
国有企业

**国有企业**，貤叫**国营企业**、**公营事业**、**公营企业**咾啥个，帮私营企业相对个，指个是由政府投资或者参与控制个企业。假使讲叫伊“公营”，常常还会得包括地方政府投资参与控制个企业。国有企业作为一种生产经营组织，形式同时有营利法人搭仔公益法人个特点，营利性体现勒追求国有资产个保值搭增值丄，公益性体现勒国有企业设立个目标丄，通常是为咾实现国家调节国民经济任個方面发展个作用。
星在文化中心

**星在文化中心**，老底子叫**万代南梦宫上海文化中心**（）、**浅水湾文化艺术中心**，是一座来勒中華人民共和國上海市普陀区个文化演出场馆。

## 概况
星在文化中心来勒上海市普陀区宜昌路179号，本来是上海国棉二厂，上海西部集团来勒箇埭改造出来个。2012年10月份，浅水湾文化艺术中心正式开放。2017年3月3号，浅水湾文化艺术中心个名字变成功“万代南梦宫上海文化中心”，由万代南梦宫（上海）商贸有限公司冠名。2026年4月1号，改名**星在文化中心**。

万代南梦宫上海文化中心中心建筑面积近1万平方米，有大剧场（梦想剧场，本来叫Q-Hall）、小剧场（未来剧场，本来叫q-house）、培训中心、演艺学校、排练房、录音棚咾啥个专业文化场所。大小剧场、录音棚、排练房侪由上海牡丹影视传播有限公司负责独立运营。

## 参考资料

## 外部链接
*
*
亚新生活广场

**亚新生活广场**是来勒中华人民共和国上海市普陀区长寿路丄个一座商场，本来是隻叫**梅芳里**个弄堂。1951年6月8号，上海市人民政府来勒箇埭成立上海第一隻居民委员会梅芳里居民委员会。亚新生活广场来勒1996年12月份造好开业个。箇爿商场由上海昆仑台湾商城有限公司帮新加坡台联商业投资股份有限公司经营，商场占地面积19000平方米，营业面积35000平方米，由六幢楼组成。後些来因为商场个硬件设施老化坏脱哉，装修风格老气，商业地位越来越低。2019年，伊曾计划重新调整商业模式搭仔定位，阿末呒没实施；2021年上海音像城关门以後，亚新生活广场引进“虬江路专区”尝试转型，必过也呒啥用。2023年，亚新生活广场启动新一轮改造升级，升级後个商场来勒2024年7月份开放。

## 参考
谷村新司

**谷村新司**（，），日本男歌手、音乐家，也是上海音乐学院个教授。

谷村新司个歌《昴》（）顶受全世界人欢迎，畀世界各地个歌手改编成弗同个版本，成为弗朽个经典，国语版本有凤飞飞个《另一种乡愁》（晨曦填词）、姜育恒个《我的心没有回程》（李子恒填词）搭仔陈彼得个《夜行》（陈彼得填词），粤语版本有关正杰个《星》搭罗文个《号角》（侪是郑国江填个词）。

## 参考

## 外部链接
*
*
延边卫视

**延边卫视**（，），是中国大陆唯一一家播出朝鲜语节目个卫星电视媒体，是延边广播电视台个电视台，2006年8月9号上星，2011年开始挂到吉林广播电视台名下头。

## 参考资料

## 外部链接
*延边电视台官网（朝鮮語版）
*延边电视台官网（汉语版）
上海耀雪冰雪世界

**上海耀雪冰雪世界**貤叫**交通银行耀雪冰雪世界**、**耀雪冰雪世界**，是来勒中華人民共和國上海市自贸区临港新片区滴水湖边个冰雪旅游景点，总建筑面积约莫35万平方米，由上海陆家嘴（集团）有限公司搭上海港城开发（集团）有限公司一道开发个，上海建工承包造个，2024年9月6号正式运营。上海耀雪冰雪世界个设计主题是阿尔卑斯山。

## 景点
上海耀雪冰雪世界里向有隻**耀雪雪世界**。耀雪雪世界里向有室内真雪滑雪场、冰场搭其他近廿项个娱雪项目，超9万平方米。滑雪场个温度控制勒-5℃，有4条雪道，垂直落差约莫60米。耀雪雪世界里向还有室内小火车**雪国列车**。

上海耀雪冰雪世界里向还有隻**耀雪水世界**，有近廿项嬉水项目，面积约2万平方米。

上海耀雪冰雪世界还配套3座星级酒店。當中一家个屋顶丄有屋顶缆车，好拿游客送去耀雪雪世界；另外一家酒店有17间套房是好室内滑进滑出个，住客好从阳台丄直接进雪道滑雪。

上海耀雪冰雪世界还设有多功能会展中心搭仔冰雪主题商业小镇。

## 历史
2024年7月26号，上海耀雪冰雪世界头一趟开放部分内景。8月8号开始正式卖门票哉。9月6号正式营业。

## 相关问题
耀雪冰雪世界来勒2024年8月份非正式营业个辰光就已经发生多桩因新手操作弗当导致个伤人事故，畀嘲“怪弗得开勒六院门口，是有原因个啊”。场馆方面表示，场馆个雪道主要面向专业滑雪者设计，呒没滑雪经验个新手直接上场弗适合个，後续会得畀新人开辟练习区域，生怕伊拉再拿人弄伤脱。

## 注释


## 参考
北外滩滨江绿地

**北外滩滨江绿地**来勒中華人民共和國上海市虹口區黃浦江北面、虹口港東面个北外滩搭仔上海港國際客運中心区域，总面积超过16万平方米。
虹口游泳池

**虹口游泳池**是中华人民共和国上海市虹口区一隻游泳池，也是上海顶早开放个公用游泳池，来勒鲁迅公园西北面个东江湾路500号。伊是上海公共租界工部局造个，1922年造好，伊个辰光面积1219平方米，一开始叫工部局游泳池，只对非中国公民开放，後些来为咾增加收入开始对中国公民开放。日本侵华战争个辰光，箇埭畀日本人占领，抗战胜利以後么就畀上海市政府接管。1951年，虹口体育场造好以後，游泳池划畀体育场管理。1985年开始再脱离出虹口足球场个管理。

## 参考
江川路街道

**江川路街道**，是中华人民共和国上海市闵行区下头一隻街道办事处，也就是老早个**闵行卫星城**。上海人习惯叫江川路街道箇块地方“老闵行”，或者直接叫伊“闵行”，乃朝江川路街道个北街居委会差弗多是**闵行老街**。面积30.27平方公里，户籍人口13.2万人（2011年）。

## 历史沿革
**闵行**，貤叫**敏行**，来勒原先上海县个南界、松江府个东北面，名字赛过是黄浦江来勒箇埭水流急。因为地势较高、水患少，传有“三世修来住在闵行前”个讲法。箇隻镇到现在约莫700年哉。到清朝晚期，迭面已经商贸兴盛。1928年市县分治以後，闵行镇是上海县首镇，店铺林立，市面繁荣，人称“小上海”。1950年代，上海市开始建设闵行工业区；1980年代，闵行卫星城大开发，老镇拆脱弗少，留下来个项家老宅旧址、节孝坊咾啥个侪是闵行区文物保护单位。来勒1991年新个闵行区建立以後，老早个闵行镇区域变成“老闵行”。2000年10月份，上海市人民政府下发文件，批准撤销华坪路、碧江路两隻街道办事处，成立江川路街道办事处。

## 道路命名
江川路街道里向1949年以後新造个路多用云南地名命名，比方讲江川路、剑川路。箇些道路还另有编号，當中东西向个是单数，南北向个是双数。

* 一号路：江川路
* 二号路：华宁路
* 三号路：剑川路
* 四号路：临沧路
* 五号路：景谷路
* 六号路：昆阳路
* 七号路：鹤庆路
* 十号路：瑞丽路
* 十二号路：兰坪路

## 注释


## 参考
汉字简化方案

《**汉字简化方案**》，是1950年代中华人民共和国国务院公布个汉字简化个规范，是中华人民共和国汉字改革个主要内容之一。因为後些来又出現第二次汉字简化方案，故咾迭隻改革方案貤叫**第一次汉字简化方案**。1986年，伊畀《简化字总表》取代脱。

## 结构

《汉字简化方案》一共有三部分，分别是：

#第一部分〈汉字简化第一表〉，共收230隻简化字，1956年2月1号开始全面推行；
#第二部分〈汉字简化第二表〉，共收285隻简化字；
#第三部分〈汉字偏旁简化表〉，共收54隻简化偏旁。
〈汉字简化第二表〉搭〈汉字偏旁简化表〉是“公布试用”，向各地政协委员征求意见以後先做些修正，再正式分批推行。

第一表搭第二表个简化字加起来总共515隻。

## 方案个推行
1956年到1959年，《汉字简化方案》个简化字，分四批来勒印刷物丄正式推行，总共517個简化字，箇當中第一表搭第二表个简化字有487隻，还有30隻类推简化字：
*1956年2月1号，推行第一批简化字，共260隻。（包括第一表230隻简化字，搭仔30隻类推简化字。當中「鐵」「觀」「覺」「證」四字简化成「鉄」「覌」「覚」「証」，到第四批推行个辰光纔简化偏旁部首。）
*1956年6月1号，推行第二批简化字，共95隻。（“臨”简化成“”，8年以後个《简化字总表》丄改成“临”。）
*1958年5月15号，推行第三批简化字，共70隻。
*1959年7月15号，推行第四批简化字，共92隻，並规定简化偏旁来勒出版物上“陆续推行”，弗再分批公布。（方案里向，“钟”本来只是“鐘”个简化字，第四批推行个辰光兼作“鍾”个简化字。方案本来拿“婁嘍”简化成“娄”，“徹澈”简化成“彻”，“倉艙”简化成“仓”，来勒第四批推行个辰光又拆开来哉。）

## 参考

## 参见

*汉字简化
*《第二次汉字简化方案》
五氧化二砷

**五氧化二砷**是砷(V)个氧化物，化学式As2O5，跟三氧化二砷咾啥个其他砷化合物一样毒性较高。通常是玻璃样个白颜色固体。

## 用途
用勒杀虫剂、除草剂、杀菌剂、木材防腐剂、金属粘合剂、印刷、染色咾啥个用途丄。

## 参考
尹奉吉

**尹奉吉**（，），本名**禹儀**，号**梅軒**，别号**奉吉**，本贯坡平尹氏，韩国独立运动家。伊1908年6月21号出生勒现在韩国忠清南道礼山郡。1930年，伊流亡中国投身韩国独立运动，後些来投靠金九个大韩民国临时政府，1932年4月26号加入韩人爱国团敢死队。1932年4月29号，伊来勒上海虹口公园义举當中炸死日本上海派遣军司令白川义则大将和上海日本居留民团团长河端贞次。韩中日三国侪有尹奉吉个纪念馆或者纪念碑。

## 外部链接

*BTV档案纪录片：虹口公园爆炸案
衰瘏

**衰瘏**（1sa-du6）貤謳**吃力**（7chiq-liq8），勒溫州閒話裡向謳**㾯**（[vai42]），是常椿因得仔缺乏歇作而導致个生理反應。长期个持续个衰瘏，会得没精力、没动力、没注意力，进而影响心理健康。
东西线（京都市营地铁）

**东西线**（）是京都市营地铁个一条路线，两面个终点站是京都市右京区个太秦天神川站搭伏见区个六地蔵站。路线个代表颜色是朱红颜色个，编号是“T”。

## 外部链接

*官方網站
桃浦新村

**桃浦新村**，老底子叫**白丽新村**，是中华人民共和国上海市普陀区桃浦镇一批老公房小区，1958年开始造个，面积11公顷，因为来勒桃浦工业区边浪故咾叫箇隻名字。上海軌道交通11號線横穿桃浦新村，有得桃浦新村站。新村里向有高中上海市桃浦中学搭仔初中新楊中學。

## 参考
真如体育场

**真如体育场**是来勒中華人民共和國上海市普陀區北石路个一個體育場，建筑面积1426平方米。中華民国21年（1932年）10月份造个。體育場舉行。1991年开始，上海市陈毅杯职工足球赛、真如镇历届运动会、农行杯足球赛咾啥个侪来勒箇埭举办。2003年5月份，普陀區体育局造了隻重竞技训练中心，面积1400平方米，有4片跆拳道训练场、2片摔跤训练场、1片柔道训练场、6片羽毛球场、6块举重台、健身房、瑜伽馆、跳操房。本来个足球场翻新成人工草坪7人制足球场。

## 参考
雷州半岛

**雷州半岛**是中國三大半岛之一，来勒广东省西南面，东面是南海，西面是北部湾，南面是30公里宽个琼州海峡，对岸是海南岛，南北长140公里，东西宽70公里，面积7800多平方公里。
魔法娜娜咪

**魔法娜娜咪**（）是日本放送协会（NHK）个一隻吉祥物，是NHK卫星电视（BS）服务个宣传吉祥物，2004年推出个。伊个形象是隻狗一样个，白颜色圆个身丄长勒大眼睛搭毛尾巴个样子。

## 参见
* Domo君

## 参考
查山古文化遗址

**查山古文化遗址**，来勒中华人民共和国上海市金山区金山卫镇查山东面个长春村，是一隻古文化遗址、上海市文物保护单位。

## 特点
1972年，当地来勒查山开山取石，发现一件新石器时代个长方形穿孔石斧，上海市文物保管委员会前去调查发现迭隻遗址，同年进行清理发掘。1977年，再次发掘，第一层出土有西周搭商朝个文物，第二层是夹砂陶罐咾啥个文物，是马家浜文化。坡下头发掘出第一层出土有唐宋陶瓷片；第二层是南北朝到唐宋时期个文物；第三层是春秋战国时期文物搭早期马桥文化个文物。1977年12月7号，箇埭变成上海市级文物保护地。2014年4月4号，调整成上海市级文物保护单位。

## 参考
集装箱

**集装箱**，貤叫**货柜**，是一种尺寸标准化个钢制箱子。集装箱格式划一，好层层堆叠，故咾可以大量摆勒特别设计个远洋轮船丄，提供便宜个大量运输服务。乃朝中国大陆是世界上顶大个集装箱生产地，生产全球超过96％个干货集装箱搭仔100％个冷藏集装箱。
匣子

**匣子**，貤叫**匣头**、**箱子**、**盒子**、**盒头**、**匣**、**盒**，是一种摆物事个容器。伊个包装物料让伊空间弗变，也保护摆勒里向个物事弗变形。
船

**船**，貤叫**船舶**，是**水面载具**个通俗讲法，泛指任何利用水个浮力，依靠人力、篷、发动机（比方讲蒸汽机、燃气轮机、柴油引擎、电动机、核动力）来驱动螺旋桨、风扇或高压喷嘴，以伊拉个反推作为动力进行划、牵、拉、推，让伊来勒水面上移动个交通工具。
舢舨

**舢舨**是中國南方一种传统水上运输交通工具，是平底个木船，广泛勒华人聚居地搭仔琉球出现。舢舨忒小，弗適合远洋航行，浪一大酒会得翻脱。早年个小舢舨长约六呎，用摇橹行駛，近年改用玻璃纤维搭馬達来跑哉。
琉球

**琉球**（，来勒日本西南部，是来勒台湾帮九州當中个一块地方，曾经建立琉球國，辖域包括琉球群岛搭周边海域，曾经向中国个明、清两代朝贡，1609年後畀萨摩藩实际控制，伊北部个奄美群島畀萨摩藩佔領，划畀现在个日本鹿兒島縣，挺下来个地區来勒1872年畀日本通过“琉球处分”兼并，1879年改设沖繩縣。二战日本战敗後由美国取得行政、立法、司法权。1972年5月15号，美國同日本簽訂條約，拿琉球群岛个行政、立法、司法权比日本，冲绳县复县。
建筑可阅读

**建筑可阅读**，貤叫**上海建筑可阅读**，是中共上海市委、上海市人民政府推出个一场活动，内容有来勒历史建筑丄贴隻二维码，开放老早弗开放个历史建筑咾啥个。

## 历史
2017年5月份，中共上海十一次党代会丄，上海市里向头一趟提出“上海建筑可阅读”。2018年，建筑可阅读工作启动。建筑可阅读好分成3個阶段。建筑可阅读1.0版，外墙丄贴有二维码，市民游客扫仔二维码好了解建筑个历史人文故事。建筑可阅读2.0版，开放原本弗开放个建筑。2021年春天推出建筑可阅读3.0版，范围包括上海全市16隻区，1037处建筑开放，2437处二维码设置。上海市文旅局还发布建筑可阅读官方微信小程序，並发布《这里是上海：建筑可阅读》、《遇见武康大楼》、《梧桐深处：建筑可阅读》等书。

2021年10月份，上海首条建筑可阅读专线巴士投运，行程22公里，设五卅运动纪念碑站、外白渡桥站、金陵东路码头站、豫园城隍庙站、东方明珠站五隻站头。每個座位正前方贴有一张二维码，乘客扫码以後好看到沿线所有历史建筑名单搭具体个文字信息。

截至2022年6月份，上海已开放建筑1056处，设置二维码2957处。12月8号，建筑可阅读入選中华人民共和国文化和旅游部2022年度文化旅游最佳创新成果名单。

## 参考
琉球（分清爽）

**[[琉球]]**主要指个是来勒台湾帮九州當中个一块地方。

**琉球**可以指个是：
* 琉球国，历史丄统治琉球地区个独立政权。
* 琉球藩，日本明治初期灭脱琉球国仔么设立个藩。
* 琉球群島，貤叫琉球列岛、“大琉球”，来勒臺灣帮日本列岛當中。
* 琉球县，早期日本来勒琉球置县个辰光提出个一隻县名方案。
* 流求国或者琉求国，中國古籍丄写个岛。
* 琉球屿，台灣本島附属个一座离岛，貤叫“小琉球”。
* 琉球乡，来勒台灣琉球屿，是屏东县个地方。
* 冲绳县，日本顶西南面个县，管理范围是琉球群島里向个冲绳群岛、先岛群岛搭太平洋里向个大东群岛。
* 台灣島，来勒古代叫流求、琉求、琉球、小琉球。
二简字

**二简字**，是中国文字改革委员会来勒1950年代提出《汉字简化方案》以後，来勒1977年12月20号提出个《第二次汉字简化方案（草案）》里向个简化汉字。二简方案分成两张表：第一张表收录248個简化字，推出以後直接实行；第二张表收录605個简化字，推出以後只讨论过，没直接实行过。方案推出以後争议邪气大，阿末来勒1986年6月24号废除脱哉。

一般认为迭隻方案拿一些弗应该简化个字简化哉，字形简化过头，甚至失去汉字本生个结构意义，社会丄使用“二简字”交关混乱。学者普遍认为，跟第一次简化个汉字比，二简草案大多采取一隻行业、一隻地方个新简化字，並呒没约定俗成，造成广大人民弗接受二简字个事实。而且扫盲运动以後，中国大陆个文盲急剧减少，让“汉字阻碍扫盲”个讲法失去理据。二简字推出以後，强迫大家重新学习汉字，重复劳动做无用功，还弗方便辨认。故咾中华人民共和国国务院认为“二简字”弗成功，废止迭隻方案，指出“今后对汉字的改革要持谨慎态度”。後些来，根据社会丄个用字情况，恢復少数淘汰脱个异体字。

## 影响

由于1970年代中华人民共和国政府对“二简字”发布搭宣传个力度较强，而且媒体、报刊甚至小学课本上侪开始用“二简字”；外加“二简字”笔画少，写起来便当，方便流行，来勒社会上蛮广泛个。必过，因为“二简字”简化过头哉，增加辨认难度，而且弗少经历过繁體字、一簡字、二簡字个人写个字“繁弗繁，簡弗簡”。

《中华人民共和国国家通用语言文字法》个颁布，从法律丄禁止错别字、异体字、二简字搭繁体字个应用。因为“二简字”曾经是隻规范，外加便当易写，伊有个辰光会得出现勒非公开个需要快速写个物事上，比方讲笔记、病历，市场、商场甚至路牌也有二简字，比方讲“鸡旦”（“鸡蛋”）、“仃车”（“停车”）、“早歺”（“早餐”）咾啥个。

部分大陆人移居香港个辰光二简字还呒没废除脱，伊拉跟大陆通讯个辰光用个还是二简字，受到“二简字”个影响，会得拿“副经理”弗當新简化成“付经理”（“傅经理”个“傅”姓亦会得写成“付”，见二简字草案第二表）”。

### 沿用个二简字
#### 炖

呒没畀《简化字总表》承认个，出现勒二简字方案里向个“炖”字来勒1988年收录进《现代汉语通用字表》里向哉，事实丄取得通用汉字个地位。2013年推出个《通用规范汉字表》里向，只收录“炖”字（〈二级字表〉，编号4005），没“燉”字，来勒附件1〈规范字与繁体字、异体字对照表〉里向也呒没“炖”“燉”箇对字，弗认为“燉”是“炖”个繁体字。

实际丄，“炖”“燉”两個字关系复杂，意思一样，读音基本相同，何里個字先出，何里個字后出，没人讲得清爽。

#### 姓氏
“萧”写成“肖”，虽然老百姓偶尔会得拿“萧”写成“肖”，但两隻姓是弗一样个。二简字拿“萧”简化成“肖”，连“萧邦”也要改叫“肖邦”，拿人家姓也改脱。同样简化个姓还有“阎姓”变“闫姓”、“蓝姓”变“兰姓”、“傅姓”变“付姓”、“戴姓”变“代”、“詹”变“占”咾啥个。因为現在改姓邪气麻煩，除开更改個人个资料，还有拿用老个名字登记个财产公证，劳民伤财，弗少人呒没去改转來，导致同时出现“阎”帮“闫”，“蓝”帮“兰”迭种样子。

箇以後，大陆弗少文献當中，一些姓氏几乎弗分，比方讲中国人民解放军海军大将萧劲光来勒二简字出来以後变成肖劲光，现在弗少很多文章、出版品、电视节目侪分弗清爽，甚至一篇文章里向同时出现萧劲光搭肖劲光两种写法。

#### 其他常用个弗算错字个二简字
“橘子”个“橘”有个辰光会得写成“桔”，箇种写法清朝就已经出现哉，二简字拿“橘”併进“桔”里向，废除脱二简字以後还是有迭能写个。

## 参考

## 外部链接

* 中国语言文字大事记
吉林广播电视台

**吉林广播电视台**，是中华人民共和国吉林省一家主要制作播出广播电视节目个特大型省属事业单位，是吉林人民广播电台搭吉林电视台来勒2018年10月31号合併成立个。

## 参考

## 外部链接
*
* 
* 
*